Uhapšen u uličnoj preprodaji herojina – Semendria\nUhapšen u uličnoj preprodaji herojina\nPolicija je u Smederevskoj Planaci uhapsila Miroslava M. (27) iz Mladenovca, zbog sumnje da je neovlašteno proizvodio, držao i prodavao drogu.\nMiroslav M. je osumnjičen da je u protekla tri meseca, u više navrata svojim vozilom dolazio iz Mladenovca u Smederevsku Palanku, pronalazio uživaoce narkotika, ugovarao kupoprodaju i po dogovoru donosio drogu i prodavao je većem broju korisnika sa područja Smederevske Palanke, saopštila je policija.\nPolicajci su u akciji u trenutku primopredaje u Ulici Dragovana Đukića u Smederevskoj Palanci, pretresom osumnjičenog Miroslava M, pronašli novac, izvesnu količinu praškaste supstance, za koju se sumnja da je heroin, kod osumnjičenog Nikole S. (33), korisnika iz Smederevske Palanke.\nOsumnjičeni Miroslav M. će u zakonskom roku, uz krivičnu prijavu biti predat istražnom sudiji Višeg suda u Smederevu. Istom krivičnom prijavom, u redovnom postupku, biće obuhvaćeni i osumnjičeni Nikola S. i još tri osobe.\n« Pumpadžija ukrao pola miliona dinara\nPredstava Brat ponovo u Italiji »


INCKU STIGLA KRITIKA IZ RUSIJE: NJegov izveštaj ne pokazuje pravo stanje u Bosni i Hercegovini – Nacionalist\nby nacionalist May 5, 2021, 5:12 am 1.8k Views\nPREDSTAVNICA Rusije u UN Ana Jevstignev kritkovala je danas, na sednici Saveta bezbednosti UN, izveštaj visokog predstavnika u BiH (OHR) Valentina Incka, ocenivši da je on sve probleme pripisivao Srbima i Hrvatima kako bi opravdao jačanje državnih institucija i stvorio “iluziju” dalje potrebe za ostankom OHR-a.\n– Nema alternative dogovoru i kompromisu unutar BiH. Ako bude izmena Dejtona, one moraju biti rezultat dogovora svih strana u BiH. Pokušaji da se razori Dejtonski sporazum mogu imati ozbiljne posledice po Balkan i Evropu – kazala je ona.\nOna smatra izveštaj Incka ne odražava stvarno stanje stvari u BiH, da su pojedini elementi pristrasni i izvadeni iz konteksta i da ih proizvoljno tumaci kako bi se “uklopio” u njegovu verziju događaja, dodaje RTRS.\nIncku je savetovala da prestane da se ponaša kao “samoimenovani generalni guverner” i da se stavlja iznad zakona i demokratskih institucija vladavine zakona, te poručila kako ne može biti govora o bilo kakvim vanrednim instrumentima visokog predstavnika.\n– Preporučujemo Incku da se suzdrži od širokog interpretiranja njegovog mandata, pogotovo na polju evroatlantskih integracija i saradnji BiH, NATO i EU – navela je ona.\n– Situacija u BiH je stabilna, nije pretnja međunarodnom miru i sigurnosti. Ne podležemo panici koju veštački diže visoki predstavnik”, rekla je ona, ocenivši da pravu opasnost predstavljaju oni koji žele da se izmeni Ustav i da se ukinu entiteti.\nIncko je danas pred SB UN rekao da pandemija kovid-19 nastavlja da otkriva ozbiljnu disfunkcionalnost u BiH, kao i da neće biti iscrtavanja nove mape i da se pominjanje izraza “mirnog razlaza” može tumačiti, kako kaže, “samo kao pretnja”.\nIncko smatra da politički lideri i vlasti u BiH prečesto žrtvuju jedinstven i koordinisan pristup u borbi protiv pandemije i ublažavanju njenog uticaja na stanovništvo i ekonomiju u korist postizanja “političkih poena jedan protiv drugog”, objavila je RTRS na svom sajtu.


Rabljeni Nissan kamioni sa otvorenim sandukom na prodaju\nOvdje su rezultati pretrage rabljenih Nissan kamioni sa otvorenim sandukom strojeva koji su za prodaju. Nissan kamioni sa otvorenim sandukom oglase možete sortirati po cijeni, godini proizvodnje, države. Također možete koristiti kriterije pretraživanja na lijevoj strani kako biste suzili pretraživanje ili pročitajte više o Nissan kamioni sa otvorenim sandukom na Znamka dijelu.\nNissan CABSTAR NT400 35.13 E5 Cesta\n2017 90.609 km\n2013 51.900 km\nOvde je kompletna lista polovnih Nissan kamioni sa otvorenim sandukom za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Nissan kamioni sa otvorenim sandukom koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Nissan kamioni sa otvorenim sandukom koje Vas interesuju.


Utvrđen predlog liste vrednovanja i rangiranja projekata udruženja i drugih organizacija civilnog društva u oblasti zaštite životne sredine | Ministarstvo zaštite životne sredine\nPo Javnom konkursu za dodelu sredstava za podršku projektima zaštite životne sredine koje realizuju udruženja i druge organizacije civilnog društva u 2016. godini, Konkursna komisije za sprovođenje postupka dodele sredstva utvrdila je Predlog liste vrednovanja i rangiranja pristiglih prijava.\nUvid u podnete prijave i priloženu dokumentaciju učesnici konkursa mogu izvršiti u prostorijama Ministarstva poljoprivrede i zaštite životne sredine, ul. Omladinskih brigada 1, 11070 Novi Beograd, III sprat, kancelarija 325, od 7,30 do 15,30 časova, u roku od tri radna dana od dana objavljivanja. Kontakt tel: 011/31 21 241.\nRok za podnošenje prigovora je pet dana od dana objavljivanja na internet stranici Ministarstva i portalu e-Uprava, odnosno sreda, 27. jul 2016. godine.\nUčešće delegacije Republike Srbije na sastanku o životnoj sredini i zdravlju u Izraelu\nDrina Ministar životna sredina rešenje tretman otpada zahtevi klimatske promene Studija o proceni uticaja EU reciklaža procena uticaja obaveštenja Trivan otpad studija


Pre planiranog roka: Vakcinacija „Sputnjikom Ve“ u Iranu počinje u utorak - Sputnjik Srbija\nPre planiranog roka: Vakcinacija „Sputnjikom Ve“ u Iranu počinje u utorak\nIsporuke ruske vakcine protiv virusa korona „Sputnjik Ve“ (Sputnik V) omogućavaju da vakcinacija u Iranu počne pre planiranog roka, izjavio je iranski ministar zdravlja i medicinskog obrazovanja Said Namaki.\n„Zahvaljujući uvozu partije ruskog 'Sputnjika Ve', vakcinacija protiv kovida 19 počeće u Iranu u utorak, 9. februara“, rekao je on, prenosi iranska agencija „IRNA“.\nNamaki je dodao da će „prioritet imati zaposleni na odeljenjima intenzivne nege u iranskim poliklinikama“, a da će u sledećoj fazi vakcinu primiti „ostatak medicinskog osoblja, kao i građani koji se nalaze u staračkim domovima i ljudi stariji od 65 godina“.\nIstovremeno, ambasador Irana u Moskvi Kazem Džalali saopštio je da će naredna isporuka ruske vakcine Iranu biti realizovana do 18. februara.\nS tim u vezi, on je rekao da će se naknadne isporuke takođe odvijati krajem februara i početkom marta. Ambasador je izrazio nadu da će „u roku od dva i po meseca strane postići rezultate u zajedničkoj proizvodnji i da će u Iranu početi proizvodnja ruske vakcine“.\nPodsetimo, prva partija ruskih vakcina protiv virusa korona „Sputnjik Ve“ stigla je u Iran 4. februara.\nIran, Sputnjik V, vakcina, vakcinacija


Gaši: Ekipa jedinstva Kosova neće imati realne efekte, pregovore će i dalje voditi Tači\nIzvor: NoviMagazin.rs, 03.Sep.2018, 18:13\nPrištinski politički analitičar Astrit Gaši ocenio je danas da je imenovanje zamenika premijera Fatmira Ljimaja na čelo Ekipe jedinstva Kosova nema nikakvog realnog efekta i da će pregovore u ime Prištine i dalje voditi predsednik Kosova Hašim Tači.\n"Hašim Tači na ovoj strani i (predsednik Srbije Aleksandar ) Vučić na drugoj strani biće nosioci ovog procesa. Imenovanje Fatmira Ljimaja >> Pročitaj celu vest na sajtu NoviMagazin.rs << za šefa Ekipe jedinstva, koje je danas formalizovano je bez nekog realnog efekta", kazao je Gaši.\nPo njegovom mišljenju, funkcija Ljimaja je simbolična, a najviše što može da učini je da "čeka u holovima hotela dok Tači razgovara sa Vučićem, da bi iz prve ruke bio informisan o čemu se razgovaralo".\nGaši smatra da je jedina uloga Ekipe jedinstva savetodavna za predsednika Kosova Hašima Tačija.\n"To je realno drugorazredna uloga. Potez koji je preduzeo Tači je taktički vrlo jak za njega, ali nema nikakve realne vrednosti za Ljimaja", smatra Gaši.\nKako je objasnio, imenovanjem na ovu poziciju Ljimaj je preuzeo najteži deo posla da ubedi opoziciju, ponajviše Demokratski savez Kosova da bude deo dijaloga.\nVlada Kosova usvojila je danas odluku da se na čelu ekipe za pregovore sa Srbijom na najvišem nivou imenuje zamenik premijera i predsednik Socijademokratske inicijative Kosova Fatmir Ljimaj.\nČlanovi takozvane Ekipe jedinstva biće zamenik premijera i zamenik šefa pregovaračke ekipe Kosova Enver Hodžaj, zamenik premijera i ministar spoljnih poslova Kosova Bedžet Pacoli, zamenik premijera Kosova Dradan Gaši, ministar javne uprave Mahir Jagdžilar i šef kabineta premijera Avni Arifi.\nKao članovi Ekipe jedinstva su i predstavnici opozicionih stranaka, stručnjaci i predstavnici civilnog društva čija imena nisu označena u odluci.\nNoviMagazin.rs: Mogerini: Realne šanse za sporazum Beograda i Prištine narednih meseci\nN1 televizija: Mogerini: Realne šanse za postizanje dogovora o Kosovu\nEurActiv Srbija: Mogerini: Realne šanse za sporazum Beograda i Prištine narednih meseci\nB92: Mogerinijeva: Vreme da se okonča sukob na KiM


zvanično sredstvo plaćanja\nNatasa Pavlovic\t 06.06.2021. 19:18h\nEl Salvador razmatra uvođenje bitkoina kao zakonskog sredstva plaćanja, čime bi postao prva država u svetu koja je načinila taj korak.\nPredsednik El Salvadora Najib Bukele, podneo je ovu inicijativu i sada treba da je podrži Kongres na čijem dnevnom redu će se naći naredne sedmice.\nUkoliko postane službena valuta El Salvadora, bitkoin bi se u ovoj državi Srednje Amerike koristio zajedno s američkim dolarom. Osim toga, Bukele je pojasnio da bi ljudima iz Salvadora koji žive u inostranstvu bitkoin olakšao slanje uplata.\n"Ovo će kratkoročno stvoriti veliki broj radnih mesta i pomoći u pružanju finansijske uključenosti hiljadama izvan formalne ekonomije. To bi takođe moglo podstaći i ulaganje u našu državu", kazao je Bukele.\nUkoliko ova inicijativa bude usvojena, Bukele je naglasio da postoji šansa da se za 70 odsto stanovnika Salvadora, koji nemaju bankovni račun, otvori mogućnost za finansijske usluge.\nEkonomija El Salvadora se u velikoj meri oslanja na novčane doznake ili novac poslat iz inostranstva što čini oko 20 odsto bruto domaćeg proizvoda (BDP) zemlje. Više od dva miliona ljudi poreklom iz El Salvadora živi van zemlje, ali i dalje održava bliske veze sa svojom domovinom, ulažući više od četiri milijarde dolara u nju svake godine.\nBukele nije davao više detalja o tome kako bi mogla da funkcioniše politika upotrebe bitkoina kao službene valute, ali je naglasio da bi takva njegova upotreba mogla poboljšati živote i budućnost miliona ljudi.\nfoto: Profimedia / Nicolas Economou/NurPhoto\nBitkoin je kriptovaluta, odnosno, virtuelno sredstvo bez direktne veze s realnom ekonomijom te godinama beleži velike oscilacije u vrednosti. Većina svetskih centralnih banaka istražuje mogućnost stvaranja vlastitih digitalnih valuta. U aprilu je banka u Engleskoj objavila da traži stvaranje digitalnog novca koji će postojati uz gotovinu i bankovne depozite.\nZakonsko sredstvo plaćanja bitkoinom pored dolara, učinilo bi El Salvadorom prvom državom koja je učinila ovaj jedinstven i hrabar korak. Još postoje dileme o tome na koji način bi bitkoin kao digitalna valuta mogao da bude sredstvo plaćanja u El Salvadoru što podrazumeva i potrebu za velikom revizijom finansijske infrastrukture ove države.\nČini se da u osnovi to Bukele i predlaže. U svakom slučaju, to je potez koji će verovatno ojačati imidž bitkoina kao valute budućnosti i položaj predsednika El Salvadora kao inovatora među njegovim pristalicama, piše BBC.


Foto: Vladimir Živojinović, Petar Dimitrijević, Oliver Bunić / RAS Srbija\nStranka Boška Obradovića juče je pokrenula karavan po Srbiji pod nazivom "Oslobođenje". Brendirali su kamion kojim su najpre krenuli u Mrčajevce i Čačak, a na ceradi odštampali fotografiju migranata na kojoj su mahom muškarci, a preko nje ispisali "da li su ovo žene i deca migranti".\n- Peticija protiv migrantske politike vlasti, potpis koji garantuje sigurnost vašoj deci - još jedna je od poruka koju dverjani šalju građanima Srbije.\nPripadnici Dveri su brendirali kamion, na ceradi odštampali fotografiju migranata na kojoj su muškarci, a preko nje ispisali “da li su ovo žene i deca migranti”\nNa bočnim stranama cerade stoji citat vojvode Živojina Mišića "Ko sme, taj i može. Ko ne zna za strah, taj ide napred" i "Srbija - prijatelj porodice".\nAko oko nečega što je ova vlast uradila ili radi postoji saglasnost da je dobro, i najvećeg dela javnosti i međunarodnih faktora, onda je to upravljanje migrantskom krizom.\nIpak, Dveri su izuzetak, a Boško Obradović kaže da je migrantska politika vlasti krahirala. On je predstavio rezoluciju svoje stranke o novoj migrantskoj politici u deset tačaka.\nOni žele da prazna srpska sela naseliti migranti: Boško Obradović\n- Posle Vučićeve izjave da će Srbija preuzeti deo migranata iz Grčke, jasno je da kreće ostvarenje ranije najave da će prazna srpska sela naseliti migranti - rekao je u decembru Obradović.\nLider Demokratske stranke Zoran Lutovac nije juče odgovarao na poruke "Blica".\nPotpredsednica DS Aleksandra Jerkov kaže za naš list da je zgrožena.\n- Zgrožena sam brendiranim hladnjačama kojima Dveri seju mržnju, ksenofobiju i strah po Srbiji. Još sam više zgrožena time što se moja, Demokratska stranka nalazi u političkom savezu sa onima koji to rade. Činjenica da su ovo podveli pod kampanju bojkota posebna je podmetačina, ali plašim se da će, kao i sve ostalo, ostati bez zvaničnog odgovora iz DS. Negde se, izgleda, baš nismo razumeli. Ni što se tiče bojkota, ni Saveza, a izgleda ni politike DS duge tri decenije - poručuje Jerkov.\nIzvršni direktor Cesida Bojan Klačar kaže za "Blic" da Dveri nastavljaju politiku kontinuiteta.\n- Nisu odustali od tvrđe politike prema migrantima, ali ni od jedne vrste soliranja Dveri i Boška Obradovića u odnosu na Savez za Srbiju. Politički su iskočili iz tog voza izjavama i akcijama koje nisu usaglašene i na tragu svih iz SzS - navodi Klačar.\nOn kaže i da Dveri temu migrantske politike kandiduju u kampanji jer misle da im može biti korisna kada je reč o bojkotu.\n- Vrlo verovatno da je to reakcija na interne probleme s kojima su se suočavali. Kada su počeli da se preorijentišu sa desnice ka centru, počeli su da gube rukovodstvo, a zatim i članstvo. Sada pokušavaju da se osnaže i pojedinačno i unutar SzS. To je pokušaj povratka na stare pozicije, pre nego što su ušli u Savez, jer žele da zaustave odliv svojih birača u druge stranke -zaključuje Klačar.\nProtiv kampanje Ješić, Božović, Đurić...\nDemokrata Goran Ješić osudio je karavan Dveri u komentaru da zna da deo SzS intimno podržava stav Dveri, ali da "samo nebo zna šta Demokratska stranka radi sa ovim smećem".\nBalša Božović ironično je napisao da "kreće kampanja bojkota" i da bi"ovo isto radio i Radovan Karadžić u kampanji u mirnodopskim vremenima".\nVladimir Đurić iz Stranke moderne Srbije napisao je na Tviteru da je promocija bojkota promovisanjem antimigrantske politike kamionom, sličnim onima u kojima su mnogi migranti izgubili živote, nešto najgore što je video u poslednje vreme.\n- Nema tog višeg cilja koji opravdava sabornost sa nosiocima ovakvih ideja - kaže Đurić.\n"LETI KAMENJE, LEZITE DOLE" Dramatični snimci iz autobusa tokom napada albanskih ekstremista na Srbe (FOTO, VIDEO)\nNapad koji su Srbi preživeli juče u toku dana kada su išli da posete srpsku svetinju, ruševine manastira Studenica Hvostanska u opštini Istok na Metohiji, danas je dobio epilog uz snimak na kojem se jasno vidi šta se događalo u autobusu dok je trajao napad albanskih ekstremista.


NOVI POKRET NA POLITIČKOJ SCENI SRPSKE: Za predsednika Spone izabran Darko Matijašević - Balkanska\nU BANJALUCI je formiran Srpski rodoljubivi pokret – SPONA, s ambicijom da predloži jedinstvenu listu za naredne opšte izbore 2022. u BIH. nicijativu za stvaranje Pokreta pokrenuo je veliki broj boraca, policajaca, starešina, njihovih potomaka, iz nametnutih ratova srpskom narodu na prostorima bivše SFRJ.\nZa predsednika je izabran dr Darko Matijašević, doktor ekonomskih i bezbednosnih nauka, bivši pukovnik VRS, ministar unutrašnjih poslova, šef Vojne misije BIH pri NATO i EU i višegodišnji ambasador.\n– Pokret ima nameru da okupi široku lepezu udruženja, organizacija, pojedinaca, kao i političkih organizacija na osnovu ozbiljne nacionalne, rodoljubive i politike jedinstva cjelokupnog srpskog naroda. Zaštita statusa Republike Srpske, ustavom zagarantovana pozicija autonomnog državotvornog prostora Srba, i drugih naroda i građana je bazična i ključna pozicija političkog delovanja, kaže Matijašević za Novosti.\nIstiče da jedinstven nastup Srba u BIH mora biti suština budućeg delovanja. Pokret će fokus takođe dati na privredni i ekonomski razvoj.\n– Suštinski i formalno se treba i mora raditi na postepenom i potpunom integrisanju realnog sektora, privrede i ekonomije Srpske i Srbije, a po osnovu specijalnih i paralelnih veza. Isto, obrazovanje i kultura, nauka i tehnologija, mora biti u potpunosti kompatibilna i integrisana. Formalno-pravni akti, zakoni, državna uprava Srpske i Srbije mora biti potpuno usklađena i identično strukturirana.\nJavna preduzeća i javni resursi Srpske moraju da se integrišu u parcijalne i projektne zajedničke javne korporacije Srpske i Srbije. Isto uključuje i putnu, željezničku i ostalu saobraćajnu i infrastrukturnu mrežu. Izmenama izbornih zakona u Srbiji i Srpskoj mora biti omogućeno da barem 10 odsto narodnih poslanika u parlamentima Srbije i Srpske bude biran recipročno.\nako bi u parlamentu Srbije bilo 25 poslanika koji su birani iz Republike Srpske, a u Parlamentu Srpske osam poslanika biranih sa teritorije Srbije, navodi Matijašević.\nTags: Matijašević, R.Srpska, SRBIJA


JAPAN POBEDIO MONGOLIJU SA 14:0 – ASANO DAO GOL\n07/04/2021 07/04/2021 / SPORT, ZABAVA\nFudbalska reprezentacija Japana pobedila je reprezentaciju Mongolije rezultatom 14:0. Utakmica je igrana uoči proteklog vikenda u Ćibi, blizu Tokija, iako je trebalo da se igra u Mongoliji, ali je zbog pandemije prebačena u sigurniji Japan.\nU prvom poluvremenu Japanci su postigli pet golova, a u drugom još devet. Juja Osako je postigao tri gola, dvojica drugih igrača po dva, a među onima koji su postigli po jedan pogodak bio je i član beogradskog Partizana Takuma Asano. Jedan bek mongolske reprezentacije postigao je autogol.\nJapan u junu igra protiv Mjanmara, a eventualna pobeda obezbedila bi mu da zadrži prvo mesto na tabeli u Grupi F.


Peščanik Romi u Strazburu - Adi Sinani - Peščanik\nPosted By Adi Sinani On 29/01/2015 @ 12:00 In Ispod Slajdera,Tekstovi | Comments Disabled\nMeđunarodna nevladina organizacija Civil Rights Defenders je objavila prvi u nizu zbornika presuda Evropskog suda za ljudska prava, koje su pripadnici romske zajednice zapadnog Balkana dobili protiv svojih država.\nOvaj zbornik od sedam presuda dokumentuje neuspehe balkanskih država da Romima obezbede osnovna ljudska prava. On pokazuje važnost pravne zaštite Roma na nacionalnom i evropskom nivou. Namera autora zbornika je i doprinos jačanju svesti sudija, javnih tužilaca, pravnih zastupnika, branilaca i braniteljki ljudskih prava – o odgovornosti nacionalnih vlasti za primenu Evropske konvencije o ljudskim pravima.\nManjinske grupe u zemljama tranzicije su česta meta napada ultradesničarskih pokreta i protivnika demokratskih promena. Privrežnost pravosuđa kažnjavanju netolerantnog ponašanja prema romskoj zajednici i odmeravanju sankcija prema počiniocima krivičnih dela mržnje – do sada nije zaživelo u srpskoj pravosudnoj praksi. Ova knjiga je pokušaj da se to stanje popravi.\nDekada propuštenih šansi\nSvi znamo da Romi u Srbiji žive u nehigijenskim naseljima, bez ličnih dokumenata, sa najvećim brojem dece van obrazovnog sistema i sa najkraćim životnim vekom od svih građana Srbije (Amnesty International).\nI posle donošenja Zakona o pravima i slobodama nacionalnih manjina 2002, kada im je konačno priznat status nacionalne manjine, posle niza usvojenih zakonskih rešenja, afirmativnih akcija, sporadične integracije (pedagoški asistenti, zdravstveni medijatori, lokalni koordinatori) – Romi su ostali nevidljivi za državni sistem.\nI prema istraživanju Svetske banke, siromaštvo i višestruka socijalna osujećenost (obrazovanje, zdravstvo, stambene prilike i zapošljavanje) izrazite su odlike romske zajednice Srbije.\nPoslednjih godina, većina država jugoistočne i centralne Evrope pokušala je da unapredi položaj Roma i Romkinja – ovaj pokušaj je nazvan Dekada inkluzije Roma 2005-2015. Iskustva ovih zemalja su pokazala dve stvari.\nPrvo, da je sistem finansiranja poboljšanja položaja Roma previše centralizovan, pa se na lokalnom nivou zaštita njihovih prava ne ostvaruje u skladu sa principom inkluzije usvojenom na državnom nivou. Tako se veliki broj Roma i dalje suočava sa diskriminacijom i kršenjem osnovnih ljudskih prava – na zapošljavanje, obrazovanje, stanovanje i zdravstvenu zaštitu. Na primer:\n– slučaj Takovo osiguranja 2014, koje je odbilo zahtev za isplatu odštete porodici Mileta Nikolića, 26-godišnjeg mladića koji je poginuo u saobraćajnoj nesreći – zato što je Rom;\n– slučaj zabrane ulaska romskoj deci u novosadski McDonalds 2012, koji je Poverenica za zaštitu ravnopravnosti ocenila kao jasan slučaj diskriminacije i koji je rezultirao sudskim nalogom za isplatu 100.000 dinara zbog diskriminacije Roma;\nDrugo, u Dekadi Roma je došlo do razilaženja aktivnosti državnih uprava i organizacija civilnog društva. Dok se država bavila sanacijom posledica teškog položaja Roma, nevladine organizacije su se više bavile analizom uzroka teškog socijalno-ekonomskog položaja romske zajednice u Srbiji (izveštaji Lige za Dekadu Roma, regionalnog centra za manjine, YUROM Centra, Centra za prava manjina, izveštaji Decade Watch).\nOsnovni nedostatak dosadašnjih državnih programa za inkluziju Roma su pre svega nerealne ambicije državnih uprava da sistemski koordinišu i rešavaju njihove probleme.\nLiga za dekadu Roma je u svojim izveštajima 2013. i 2014. primetila i nedovoljnu zastupljenost predstavnika i predstavnica romske nacionalne manjine u organima državne uprave, nedostatak finansijskih sredstava za implementaciju akcionih planova na lokalnom nivou i nepostojanje efikasnih mehanizama za praćenje i izveštavanje o tom procesu.\nPoslednji godišnji izveštaj Evropske komisije o napretku Srbije ističe da su Romi i dalje izloženi različitim vrstama isključivanja, a da je razvoj usluga preusmerenih na romsku zajednicu u čitavoj zemlji i dalje ograničen.\nProgrami inkluzije bili su uspešni ili neuspešni, onoliko koliko su ih prihvatili pripadnici većinske i manjinskih zajednica. Dodatni izazov u Srbiji i regionu bile bi povećane ingerencije državnih institucija u pogledu kulturne politike, kao i političkog i uopšte javnog učešća Roma u životu zajednice.\nPrema izveštaju Poverenice za zaštitu ravnopravnosti, u Srbiji se sa diskriminacijom suočavaju Romi, osobe sa invaliditetom, LGBT i druge ranjive grupe, a Zaštitnik građana ukazuje da organi javne vlasti nisu razvili načine za primenu međunarodnih standarda i nacionalnih propisa kojima se štite ljudska prava, to jest da ne postoje zakonom obavezani državni organi koji se bave tim pravima.\nNisu ustanovljeni ni načini praćenja i izveštavanja o ostvarivanju prava Roma. Prema istraživanju Poverenice za prošlu godinu, većina građana Srbije (69%) društvo u kome živi doživljava kao diskriminatorsko, 41,5% ispitanika misli da su Romi najviše diskriminisana grupa u Srbiji, a 49% da je homoseksualnost bolest koju treba lečiti.\nU tom smislu, institucionalne mere treba usmeriti ka poboljšanju socijalno-ekonomskog položaja Roma: bolje obrazovanje, ekonomsko osnaživanje, adekvatno stanovanje, socijalna i zdravstvena zaštita, učešće mladih Roma i Romkinja u društvu i zabrana diskriminacije.\nS druge strane, napore za očuvanje i unapređenje identiteta Roma u kulturi i jeziku, informisanju, formiranju nacionalnog koncepta – treba prepustiti samim Romima (Zakon o zaštiti prava i sloboda nacionalnih manjina). Problemi romske zajednice se ne mogu rešavati bez njene intelektualne elite – školovanih i obrazovanih Roma, nekompromitovanih ljudi koji bi pored emocija u ovaj proces uneli i svoje znanje.\nAutor rukovodi programom za romska prava u Civil Rights Defenders.\nPreuzmite knjigu o Romima u Strazburu\nURL to article: https://pescanik.net/romi-u-strazburu/


Sastanak članova Vlade i načelnika Ejubovića: Nabavka novih minibusa za Hadžiće, sredstva za poslovnu zonu, rekonstrukcija objekata, putne infrastrukture... | Ministarstvo privrede Kantona Sarajevo\nSastanak članova Vlade i načelnika Ejubovića: Nabavka novih minibusa za Hadžiće, sredstva za poslovnu zonu, rekonstrukcija objekata, putne infrastrukture...\n23.07.2020 - 07:52\nVlada Kantona Sarajevo današnju sjednicu održala je u sali Općine Hadžići, a ovom prilikom su premijer Mario Nenadić i ministri razgovarali sa načelnikom Općine Hamdom Ejubovićem o tekućim infrastrukturnim i drugim projektima na području ove općine.\n“Ovo je bila prilika da se Vlada upozna sa problemima u Općini Hadžići, kao i da razgovaramo o započetim i planiranim projektima. Prezentirali smo načelniku konačne planove i odluke vezane za projekte koje smo usaglašavali zajednički u prethodnom periodu, te koji će se tokom ove i narednih godina realizirati uz podršku Kantona”, izjavio je premijer Nenadić.\nTeme razgovora bile su projekti sanacije i rekonstrukcije putne infrastrukture, kao i nabavke novih devet minibusa u svrhu poboljšanja javnog prijevoza za stanovništvo ove lokalne zajednice, koji bi trebali biti u prometu do septembra. Inače, Ministarstvo saobraćaja i Direkcija za puteve Kantona Sarajevo na području ove općine realizuju i planiraju realizirati projekte ukupne vrijednosti 4 miliona KM.\nU svrhu izgradnje putne infrastrukture u poslovnoj zoni Hadžići, Ministarstvo privrede iz budžeta za ovu godinu izdvojilo je 200.000 KM, a tim povodom je danas resorni ministar Draško Jeličić potpisao sporazum o sufinansiranju ovog projekta sa općinskim načelnikom Hamdom Ejubovićem.\nMinistarstvo kulture i sporta KS izdvojilo je 500.000 KM iz Budžeta za ovu godinu za realizaciju projekata sanacije Doma Tarčin, izgradnje igrališta u Pazariću, kao i sanacije dvorane u Kulturno-sportskom centru Hadžići.\nRazgovarano je i o drugim aktivnostima, kao što su izrada Urbanističkog plana za Veliko polje, na kojoj intenzivno rade Ministarstvo prostornog uređenja, građenja i zaštite okoliša te Zavod za planiranje razvoja, zatim o nabavci neophodne medicinske opreme za potrebe organizacione jedinice Doma zdravlja Hadžići, sanacije sistema grijanja u starom dijelu objekta Doma zdravlja.\n“Zahvaljujem na ovakvim odlukama i planovima. Smatram da Vlada KS ima pametan i ozbiljan pristup u aktulenoj krizi i da se s njom nosi na pravi način, pogotovo u segmentu ekonomije, jer sve resurse i snage angažuje kako bi se kriza prebrodila radom”, naglasio je načelnik Ejubović.


Investitori iz Kuvajta posjetili FIPA-u - www.vecernji.ba\n27. 03. 2017. u 17:30 0 komentara 10 prikaza\nDirektor Agencije za unapređenje stranih investicija BiH (FIPA) Gordan Milinić razgovarao je s kuvajtskim investitorima i predstavnicima firme Al Dar National Real Estate o infastrukturnim projektima za koje su zainteresirani poput projekata autoputa, brzih cesta, željeznica, aerodroma, te o projektima proizvodnje hrane, hotela, spa centara, kao i o njihovom iskustvu u poslovanju u BiH.\nKuvajtski investitori koji posluju u BiH ističu da bi investitori iz Kuvajta više ulagali u BiH ukoliko bi poslovni ambijent bio povoljniji i jednostavniji, te su govorili o njihovom iskustvu i poteškoćama koje su imali počev od osnivanja kompanije do realizacije projekta.\nPrepreke su prevazišli, ali naglašavaju da investitori idu tamo gdje je jednostavnije poslovati, priopćeno je iz FIPA-e.\nDirektor Milinić je informirao goste da svi nivoi vlasti rade na unapređenju poslovnog ambijenta, što je imperativ na putu ka EU, i bez čega BiH ne može ostvariti značajniji ekonomski rast; da FIPA radi na predlaganju mjera za unapređenje poslovnog ambijenta, i da je u 2016 predložila 41 mjeru za poboljšanje poslovnog okruženja s ciljem da BiH učini konkurentnijom investicijskom destinacijom.\nIstakao je činjenicu da je istraživanje koje je provelo Vijeće stranih investitora (FIC) pokazalo da 80 posto stranih investitora u BiH nastavlja s investicijama, "što nas dodatno ohrabruje da nastavimo sa provođenjem potrebnih reformi kako bi broj stranih investitora bio mnogo veći".\nKljučne riječi investitori goran


Kategorija: Kultura-Novi Bečej\tDatum kreiranja sreda, 22 februar 2017 10:02\tDatum objavljivanja\tAutor : WEBINFO\nVlahovićeva trideset i treća knjiga jeste roman smešten u 1926. godinu, u Dragutinovo (danas: Novo Miloševo) i prati jedan dan u životu Branka Popova – Bape. On, dolazeći sa salaša na kome živi, u selo, susreće svoje poznanike, rodbinu i prijatelje i kroz interakciju sa njima, oslikava živopisnu sliku banatskog sela sa početka dvadesetog veka.\nAutor je, prema sopstvenom "priznanju", pokušao da spram jednog zastrašujućeg, globalnog makrokosmosa, postavi jedan, mali, banatski mikrokosmos.\n"Bapa" je, prema piščevim rečima, prvi u nizu romana koji će pratiti sudbinu Branka Popova kroz prelomne godine na ovim prostorima. Sam Vlahović svog junaka naziva arhetipom srpskog seljaka ovog podneblja. "To je moj pokušaj da revitalizujem i vratim vrednosni sistem onih ljudi koji su živeli s početka dvadesetog veka ovde u Banatu. Dakle, kako su to razmišljali naši dedovi i pradedovi i da vidim, u toj mladoj, jugoslovenksoj državi, kako se on okreće prema svetu i kako on funkcioniše, a sve u želji da, kao starešina porodice, svoju decu i porodicu izvede na što čestitiji put" rekao je Radovan Vlahović o svom junaku i suštini celog romana. Ističući osobenosti podneblja na kome živimo, autor je, prema sopstvenom priznanju, pokušao da spram jednog zastrašujućeg, globalnog makrokosmosa, postavi jedan, mali, banatski mikrokosmos. On je istakao i da je u književnosti mnogo primera poput Bore Stankovića i Branka Ćopića koji pišu o ljudima i podnebljima sa kojih su potekli koristeći odgovarajuće dijalekte, ali da je izuzetno malo pisaca koji to rade u Banatu i da je i u tome značaj ovog njegovog romana koji je pisan jezikom kakav se tada govorio u Dragutinovu i koji je izrazito "banatski".\nVlahović je ovom prilikom skrenuo pažnju i na bogate aktivnosti koje Banatski kulturni centar čiji je on osnivač realizuje i koje će tek realizovati. On je posebno istakao Bukil fest – festival ilustracije knjige, koji će se desiti u Novom Miloševu i, kao krunu svih dešavanja, svečanu akademiju na Arači kada će biti dodeljena i književna nagrada "Despotica mati Angelina"\nAgneš Đukičin, direktorka Narodne biblioteke Novi Bečej, koja je, sad već tradicionalno, bila u ulozi moderatora večeri, istakla je da je ovo prvo ovogodišnje dešavanje u Narodnoj biblioteci i da je namerno sezona dešavanja otvorena upravo knjigom Radovana Vlahovića. Iako Narodna biblioteka tesno sarađuje sa Banatskim kulturnim centrom, on lično već dugo nije predstavljao nijedno svoje delo pred Novobečejcima. Đukičin je zaključila da je ovo svojevrsan vid izvinjenja našem plodonosnom novomiloševačkom piscu.\nArzamas u Novom Bečeju 7. marta\nAgneš Đukičin je iskoristila priliku i da pozove prisutne na književno veče Ivane Dimić posvećeno njenoj knjizi "Arzamas" koje će se održati u galeriji narodne biblioteke u Novom Bečeju 7. marta. Ovo je posebna književna poslastica za novobečejske literarne sladokusce budući da je ovaj roman nagrađen NIN-ovom nagradom za 2016. godinu i već izvesno vreme privlači veliku pažnju javnosti.


Nove nade vinske scene Srbije na prvom takmičenju mladih somelijera – USAID\nPrvo Takmičenje mladih somelijera je održano 11. novembra 2021. u hotelu Hyatt Regency, u organizaciji Udruženja somelijera Srbije – SERSA (https://www.sommelierserbia.com/ ). Na takmičenju se predstavilo 20 mladih ljudi od 18 do 29 godina, iz različitih delova Srbije, i pokazalo svoje znanje o srpskim autohtonim sortama grožđa, kao što su prokupac, kadarka, crna i bela tamjanika, smederevka, morava, ali i o drugim, manje zastupljenim u našim vinogradima. Takmičenju su prethodile pripreme kandidata na kojima su im najbolji domaćih somelijeri i enolozi prenosili znanja o organoleptičkim svojstvima domaćih sorti, veštinama dekantiranja, otvaranja penušavih vina i uparivanja hrane i vina.\nU finalu smo gledali Andreju Adamovića iz Zaječara, Dušana Ubiparipa iz Novog Sada, i Marka Krstića, koji je nakon veoma neizvesne borbe uspeo da nadvlada svoja dva protivnika, izdvojivši se svojim šarmom i prirodnošću pred sudijama. Pobedom na ovom takmičenju, Marko je postao prvi mladi somelijer Srbije, koji osim prestižne titule u svetu somelijerstva, sada ima i jedan važan zadatak – da prenosi dalje priču o srpskim vinima.\nViše informacija o događaju: Saopštenje za medije – Prvo Takmičenje mladih somelijera


Preminula osoba koja je među prvima primila vakcinu u Švajcarskoj - Sputnjik Srbija\n07:02 06 Maj 2021\n16:13 30.12.2020 (osveženo 16:18 30.12.2020) Preuzmite kraći link\n„Svesni smo tog slučaja“, rekao je portparol lokalnih vlasti, dodajući da je slučaj prijavljen Institutu za lekove „Svismedik“.\nKanton nije objavio detalje, uključujući vreme koje je proteklo između vakcinacije i smrti.\nŠvajcarski sajt „cajtpunkt“, međutim, navodi da je reč o osobi koja je 24. decembra vakcinisana u ustanovi za obolele od demencije, a preminula pet dana kasnije, preneo je Tanjug.\nInače, u Lucernu je prošle nedelje otpočela vakcinacija u Švajcarskoj vakcinama kompanije „Fajzer“ i nemačkog partnera „Biontek“, prvenstveno starijih osoba.\nRojters napominje da „Svismedik“ nije bio dostupan za komentar, kao i da „Fajzer“ nije odgovorio na mejlove i pozive.\nGreškom negovateljima ubrizgana petostruka doza vakcine\nvirus korona, vakcina, vakcinacija, Švajcarska


U Tehničkom školskom centru nova zanimanja na zahtjev privrede – Zvornik Danas\nNaslovna/naslovna/U Tehničkom školskom centru nova zanimanja na zahtjev privrede\nTehnički školski centar Zvornik već nekoliko godina unazad ima pozitivan trend kada je u pitanju upisna politika.U školi se nadaju da će ovaj trend biti nastavljen, posebno jer se od ove godine uvode nova zanimanja na zahtjev privrednih kolektiva, sa kojima se ostvaruje dobra saradnja i kroz praktičnu nastavu za učenike.\nDirektor škole Goran Grujić je naveo da je dokaz dobre saradnje i vijest da će kompanija Alumina u potpunosti finanirati kupovinu CNC mašine koju će instalirati u svojim pogonima, a na kojoj će praklsu obavljati učenici ove škole.\nKada je riječ o novim zanimanjima u Tehničko školskom centru u novoj školskoj godini svršenim osnovcima biće dostupno novo zanimanje građevinski tehničar , gde je planiran upis 24 učenika. Prema riječima direktora škole učenici koji se odluče za ovo zanimanje stiču pravo na 100 KM mjesečne stipendije i plaćene troškove prevoza koje u prvoj godini školovanja finanira Ministarstvo prosvjete i kulture pošto je riječ o deficitarnom zanimanju. Građevinski tehničar može da se bavi tehničkom saradnjom u razradi nacrta na računaru i izradi tehničke dokumentacije, u izradi troškovnika, u vođenju gradilišta i gradilišne dokumentacije, a može samostalno voditi gradilišta manjih građevina u skladu sa Zakonom o gradnji, pojašnjavaju iz ove srednjoškolske ustanove.\nBudućim učenicima , od septembra biće dostupna još dva nova zanimanja u Tehničko školskom centru. Grujić navodi da će nakon tri godine pauze ponovo se na zahtjev kompanije Alumina , u novoj školskog godini biti uvedeno zanimanje obrađivač metala rezanjem – treći stepen. Drugo novo zanimanje je u struci saobraćaj – tehničar logistike i špedicije – četvrti stepen koje je kako nam je rekao Grujić interesantno za gradove u pograničnom pojasu. Ovo zanimanje daje mogućnost zapošljavanja kako na špedicijama, carinskim ispostavama , kurirskim službama i slično.\nU novoj školskoj godini planiran je upis 216 učenika u devet odeljenja. Od devet odeljenja tri su kombinovana – zanatska i to u struci elektrotehnika to su električar / autoelektričar, u struci mašinstvo i obrada metala – bravar zavarivač/ obrađivač metala rezanjem i u struci saobraćaj vozač motornih vozila / rukovodilac građevinskih i pretovarnih mašina i kranova. U svim ovim zanimanjima biće upisano po 12 učenika , naglašava Grujić.\nKada je u pitanju četvrti stepen planirano je da se upiše šest odeljenja.\nU struci Elektrotehnika po 24 učenika će biti upisano za zanimanja tehničar elektroenergetike i tehničar računarstva i programiranja.\nU struci saobraćaj tehničar drumskog saobraćaja i tehničar logistike i špedicije , takođe po 24 učenika i u struci mašinstvo tehničar za CNC tehnologije I građevinski tehničar takođe po 24 učenika .\nAlbanski političar uhapšen zbog sumnje da je opljačkao kuću Karima Benzeme\nDeveti međunarodni festival dečijeg pozorišta "Zvono" u Zvorniku


Startovao Otvoreni Balkan: Prve pošiljke bez čekanja prešle granicu – Portal NAŠE SELO\nStartovao Otvoreni Balkan: Prve pošiljke bez čekanja prešle granicu\nPosted on January 5, 2022 January 15, 2022 Author Sonja Cvetković\tComment(0)\nPrve tri pošiljke iz sektora robe životinjskog porekla iz Srbije otišle su u utorak za Severnu Makedoniju, bez čekanja na graničnim prelazima, čime je u našoj zemlji počela primena Sporazuma o saradnji u veterinarskoj, fitosanitarnoj i oblasti bezbednosti hrane i hrane za životinje, potpisanog 21. decembra u Tirani, u okviru inicijative Otvoreni Balkan.\nTo je saopštio ministar poljoprivrede, šumarstva i vodoprivrede Branislav Nedimović, dodajući da se dogovoreno sprovodi, te da je nakon potpisivanja sporazuma već bilo pošiljki iz Severne Makedonije za Srbiju.\nOn je istakao da je Otvoreni Balkan u pogledu sektora hrane stavljen u funkciju u punom kapacitetu, te da sada postoji i sistem ranih najava.\n– To znači da za onog ko želi da pošalje neku robu iz Albanije za Srbiju, ima posebna naša platforma gde dan pre špediter najavi šta će stići, a mi mu automatski izdamo elektronski sertifikat da on ulazi u zemlju, rekao je Nedimović.\nNaveo je da je kompletna razmena između Srbije, Severne Makedonije i Albanije u sektoru hrane oko 420 miliona dolara, kao i da veruje da će se „uz rušenje stega“ za nekoliko godina dostići milijardu dolara.\nNa pitanje koju robu Srbija najviše izvozi prema Severnoj Makedoniji i Albaniji, Nedimović odgovara da su to pšenica, kukuruz, brašno, suncokretovo ulje, koje se, kaže, izvozi u neverovatno velikim količinama, kao i proizvodi od mleka.\nDodao je da Albanija ka Srbiji izvozi dosta morske ribe, ranog voća i povrća, dok iz Makedonije najviše stižu grožđe i vino, i kako navodi, ne toliko paradajza kao nekada. Ivor:Dnevnik\nTagged carine, otvoreni balkan, roba\nDanas je u Srpskoj akademiji nauka i umetnosti u organizaciji Akademijskog odbora za selo otvoren naučno-stručni skup „Značaj stočarstva u proizvodnji hrane i održivom razvoju sela“. – Nadam se da ovaj naučni skup predstavlja prekretnicu i da stočarstvo posle višedecenijskog sunovrata konačno postaje imperativ razvoja poljoprivrede. Domaćini Srbije udruženi u stočarske zadruge mogu da postanu […]\nRaspisani konkursi za pomoć razvoju turizma u 2022. godini\nDrugi pišu Vesti Zaštita bilja\nBroj leptira u Belgiji smanjen za četvrtinu, glavni krivci gubitak staništa i poljoprivreda\nSimka dobila novog vlasnika


Dodik: Ja ovaj narod neću da vodim u rat - mojusk.ba\n“Republika Srpska je sjajna i velika nacionalna i narodna ideja srpskog naroda i jedino mjesto našeg opstanka ovdje”, poručio je Dodik.\nČlan Predsjedništva BiH iz Republike Srpske Milorad Dodik izjavio je da je da ”Srbima nema mjesta u BiH u kojoj ne žele Republiku Srpsku”.\n“Ja nisam ratni lider, ja ovaj narod neću da vodim u rat i neće ni biti rata, ali ću i te kako biti sposoban i spreman da se borim za politička prava, jer hoću da naša djeca ne moraju da vode naše bitke, već da uđu u stabilnost voljene i prihvaćene Republike Srpske, integrisanom sa Srbijom prije svega”, naveo je Dodik.\n“Ostajem i radim ovaj posao isključivo zato da Srbi nikada više ne budu progonjeni iz svojih kuća i da ostanemo svoji na svome”, poručio je Dodik.\nOn je ponovio da ne postoje nikakvi “bosanski Srbi”, nego jedinstveni Srbi koji i dalje moraju da vode političku borbu za svoja prava, prenijela je Srna.\nBarcelona za 111 miliona eura dovodi odlično pojačanje, spremni su mu pouditi i astronomsku platu


Izvor: RTS, 06.Maj.2021, 13:42\nPredsednik Skupštine Srbije Ivica Dačić, premerijerka Ana Brnabić i ministarka pravde Maja Popović održali su konsultacije o promeni Ustava u oblasti pravosuđa. Razgovaralo se o daljoj dinamici promene Ustava, saopšteno je iz parlamenta.\nVlada Srbije podnela je Skupštini Predlog za promenu Ustava koji u skladu s procedurom dalje razmatra Odbor za ustavna pitanja i zakonodavstvo, >> Pročitaj celu vest na sajtu RTS << kao i Skupština.\nNa sastanku predsednik Skupštine Ivica Dačić, premijerke Ane Brnabić i ministarke pravde Maje Popović dogovoreno je da se održi više javnih slušanja u Beogradu, kao i u Nišu, Novom Sadu i Kragujevcu, kako bi javnost na transparentan i inkluzivan način bila upoznata s predlozima za promenu najvišeg pravnog akta.\nJavna slušanja biće organizovana i s predstavnicima stručne javnosti, profesorima i advokatima, kao i sa organizacijama civilnog društva i predstavnicima međunarodnih institucija i organizacija, navodi se u saopštenju.\nSlušanje Ustava bez vrha struke i nauke\nOdbor za ustavna pitanja i zakonodavstvo Narodne skupštine Srbije je 29. 4. 2021. organizovao javno slušanje o promenama Ustava RS u oblasti pravosuđa.\n09:03: Menig: Srećan zbog pobede i prvog gola, jedva čekam derbi\n09:03: Preminuo Minja Subota\n09:02: Gužve ispred kovid ambulanti u Kraljevu, u bolnicama alarmantno\n09:02: Muškarac u Prištini progutao telefon: Čega su se sve nagledali...\n09:01: Biopsija kože radi se u slučaju promena koje najčešće nisu v...\n09:01: Počela isporuka PVO sistema S-500 ruskoj vojsci\n09:01: Crna Gora: svi protiv svih\n09:00: Rusija, Putin i izbori: Pet najvažnijih stvari o parlamentarnim ...\n09:00: Saradnik Hilari Klinton lagao FBI?


Demokratska Crna Gora: Mandić i Bečić nisu učestvovali u pregovorima, kako tvdi URA - Kosova.Info\nHome SRB-BIH-HR Demokratska Crna Gora: Mandić i Bečić nisu učestvovali u pregovorima, kako tvdi URA\nU pregovaračkom procesu između Demokrata i Demokratskog fronta o rekonstrukciji Vlade Crne Gore nisu učestvovali ni Andrija Mandić, ni Aleksa Bečić, saopštili su iz Demkratske Crne Gore povodom tvrdnje Građanskog pokreta URA Dritana Abazovića da je premijer Zdravko Krivokapić sa njima dogovorio rekonstrukciju.\n“Dosadašnje političko spinovanje Građanskog pokreta URA naučilo nas je da od njih možemo u svakom trenutku da očekujemo spin i promociju neistina na račun Demokrata”, navode Demokrate u reagovanju i pitaju zašto je za URA sporna komunikacija sa DF-om.\nPrema saopštenju premijera datom sinoć, rekonstruisana Vlada će imati tri potpredsednika, u kojoj će Dritan Abazović prvi potpredsednik Vlade, a svi potpredsednici ujedno i resorni ministri. Njih će postavljati premijer. Resori koji su se pokazali nefunkcionalni biće podeljeni saglasno dogovoru Krivokapića i parlamentarne većine.\nIz GP URA su ranije danas poručili da nikada nisu bežali od dijaloga, ali i da se stvari ne rešavaju saopštenjima za javnost.\n„Rekonstrukcija Vlade moguća je samo na ekspertskom nivou na osnovu sporazuma iz 9. septembra prethodne godine, koji je inače bio okvir za formiranje i funkcionisanje Vlade“, navedeno je u tom saopštenju uz konstataciju da saopštenje premijera Zdravka Krivokapića o rekonstrukciji Vlade vide kao „reagovanje na dogovor Mandić – Bečić iako je prethodno kazao da će se on povodom cele situacije odrediti po inicijativi 41 poslanika“.\nUkoliko izostane ekspertski ključ, kreće se od nule i sve su opcije moguće, naveli su iz tog pokreta.\n„Ono što primećujemo jeste da u celom ovom procesu niko ne zove na dogovor i sastanak nego se rešavanje političke krize želi završiti saopštenjima za javnost u kasnim večernjim satima“, navode, uz stav da se o „ovako ozbiljnim pitanjima ne može razgovarati putem medija već za stolom“.\nDemokrate, pak, tvrde kako Abazović zna da komunikacija na relaciji Mandić – Demokrate nema, te da su, kako dodaju, ti odnosi, zbog poznatih stvari narušeni, sa obe strane: “Zna, ali mu je prikladnije da se, umesto da podrži dogovor koji će Vladi dati stabilnost, posluži informerskim metodama koji za cilj imaju upravo rušenje prijeko potrebne stabilnosti.”\nPonavljaju stav da partije manjinskih naroda treba da budu deo svake Vlade Crne Gore, te je, kako dodaju, njihova ruka uvek pružena za saradnju.


U Laktašima satanak direktora policija zemalja regiona\nU Laktašima kod Banjaluke danas je održan sastanak direktora policija Republike Srpske, Federacije BiH, državnih policijskih agencija BiH, Crne Gore i Hrvatske na kome je razgovarano o borbi protiv organizovanog kriminala i terorizma.\nKako je saopšteno, direktor policije Srbije Milorad Veljović i njegov tim nisu prisustvovali zbog smrtnog slučaja.\nDirektor policije RS Gojko Vasić, koji je organizator sastanka, rekao je da je saradnja između policijskih agencija u BiH i okruženja veoma dobra, dodavši da tu saradnju treba unaprediti kako bi se policijske agencije u region na adekvatan način suprotstavile savremenim oblicima organizovanog kriminala.\nDirektor Policije Hrvatske Vlado Dominić kazao je da je za tu zemlju veoma bitna i borba protiv ilegalne migracije stanovništva, s obzirom na to da je Hrvatska nedavno postala članica EU.\nBez obzira na tio što je Hrvatska sada u EU, dodao je on, saradnja policija u regionu bitna je zbog činjenice da kriminalci ne poznaju granice.\nDirektor Policije Crne Gore Slavko Stojanović rekao je da su na današnjem sastanku razmenjena operativna saznanja, utvrđeni novi modaliteti saradnje radi presecanja svih oblika organizovanog, teškog i prekograničnog kriminaliteta.\nDirektor Granične policije BiH Vinko Dumančić tvrdi da je povezanost policija u regionu doprinela da se sve manje govori o "balkanskoj ruti preko BiH, jer je faktički nema".


Košarkaški potres: U centru pažnje Žoc, Partizan i Evroliga NOVA portal\nKošarka Autor:Nebojša Todorović21. jun. 202112:53 > 12:55\nEvropska košarka mogla bi da doživi potrese epskih razmera ukoliko Željko Obradović zaista postane trener Partizana, što dalje otvara i mnoga druga vrata.\nDešavanja u srpskoj klupskoj košarci čini se da su zanimljivija nego ikad poslednjih godina. Crvena zvezda sa Dejanom Radonjićem na klupi sprema tim za velike domete i na evroligaškom nivou, uz želju za odbranom svih domaćih i regionalnog trofeja, a Partizan sprema adekvatan odgovor.\nReči oduševljenog Kokoškova hrabre, setio se Saše Đorđevića\nNije tajna da je velika želja u Humskoj da Željko Obradović sedne na klupu crno-belih. Pregovori su se vodili i čeka se konačan odgovor legendarnog stručnjaka koji ima i ponude iz inostranstva. I sam Žoc je najavio kako će do kraja meseca odlučiti koga će preuzeti…\nU skladu sa tim i iz Grčke stižu bombastične vesti. Urednik portala „Sport24“, Haris Stavru, preneo je da Evroliga navodno sprema specijalnu pozivnicu za Partizan.\nRadi se o kolegi sa inače pouzdanim informacijama, pa je na Tviteru napisao i kako će drugu specijalnu pozivnicu u elitno takmičenje dobiti Virtus iz Bolonje.\nTakođe je jasno da njegove informacije najranije mogu da se odnose na sezonu 2022/2023, jer su za predstojeću već zvanično poznati svi učesnici Evrolige.\nPored 11 klubova sa višegodišnjom licencom (Real, Baskonija, Barselona, CSKA, Olimpija Milano, Žalgiris, Makabi, Panatinaikos, Olimpijakos, Efes i Fenerbahče), od naredne sezone taj status imaju Bajern i Asvel.\nAlba je dobila dvogodišnju licencu, pa Stavru navodi kako će pored pomenutih 13 ekipa garantovani ugovor dobiti Partizan i Virtus, sa namerom da Evroliga uvek ima 16 istih timova od ukupno 18 i da se zato traži još taj jedan.\nS druge strane, Udruženje trenera Evrolige najavilo je povratak Željka Obradovića za 12. jul. Više detalja nije poznato, ali je moguće da se radi samo o trenerskoj klinici elitnog takmičenja.\nIpak, moguće je da i je nešto drugo u pitanju, te da slavni trener preuzme neki evroligaški tim, ali… Jedino je sigurno da je burno košarkaško leto, posebno u Srbiji, već u toku.\nEvroligaKK PartizanUdruženje glavnih trenera EvroligeŽeljko Obradović


Organizujemo 6tu po redu MNK LEMiMA 2019\nŠesta međunarodna naučna konferencija pod nazivom “Pravo ekonomija i menadžment u savremenim uslovima – LEMIMA 2019” je održana 19.aprila 2019. godine, na Fakultetu za poslovne studije i pravo i Fakultetu za informacione tehnologije i inženjerstvo.\nKao što se iz samog naziva može videti tema je aktuelna, praktična i sadrži tri bitna područja bez kojih se ne može zamisliti opstanak, rast i razvoj, odnosno napredak nijedne zemlje u svetu.\nOva Konferencija se održala u znaku sto godina od završetka Velikog rata u kome je Srbija imala najveći broj ljudskih žrtava, ali i u znaku dvadeset godina od kada je izvršena NATO agresija na našu zemlju i kada je, upravo u ovim danima pre dvadeset godina, bivša Savezna republika Jugoslavija zasipana bombama sa osiromašenim uranijumom. U navedenom kotekstu, organizatori su na ovoj Međunarodnoj naučnoj konferenciji u prvi plan stavili međunarodno-javni aspekt NATO agresije na Republiku Srbiju koja je izvršena bez odluke Saveta bezbednosti UN, čime su izvršeni zločini protiv čovečnosti i mira, sa štetnim posledicama. Agresija NATO na SR Jugoslaviju ima pravnu, ali i bezbednosnu, odnosno ekonomsku, kao i humanitarnu i moralnu dimenziju, pa je sama tema povoljno tlo za istraživanje na našem Fakultetu. Zato su plenarna predavanja naših uvaženih profesora – prof. dr Dušana Vasića i prof. dr. Miodraga Gordića bila posvećena pitanjima međunarodnog javnog i humaitarnog prava. Oni su ukazali na činjenicu da se radi o klasičnoj agresiji, kršenju međunarodnog prava i ugrožavanju kolektivne bezbednosti, ogromnim materijalnim štetama, te lažnim dokazima na osnovu kojih je ova agresija izvršena. Postavljeno je i pitanje da li je ubijeno međunarodno pravo, da li ono zaista postoji i da li se primenjuje, posebno kada su u pitanju male zemlje, ili je na delu snaga jačeg. Ima li smisla uopšte izučavati međunarodno pravo, učiti studente o njegovom poštovanju, kada se ono krši na globalnom nivou.\nU drugom delu rada Međunarodne konferencije, učesnici su uzeli aktivno učešće i predstavili svoje naučne radove na sekcijama. Održane su dve sesije: Ekonomija i menadžment i Pravo, bezbednost, inovacije i digitalizacija.\nZa ovu Međunarodnu naučnu konferenciju je pristiglo 84 rada iz različitih zemalja na srpskom, engleskom i ruskom jeziku. Međunarodnu naučnu konferenciju LEMIMA 2019 je finansijski podržalo Ministarstvo prosvete, nauke i tehnološkog razvoja Republike Srbije, kao i tradicionalni sponzor TOYOTA.\nSvim našim gostima i učesnicima ovogodišnje međunarodna konferencije LEMIMA 2019, srdačno se zahvaljujemo i pozivamo Vas da se ponovo sretnemo u aprilu naredne godine na konferenciji ANTiM 2020, kako bi nastavili naučna razmatranja na temu primene novih tehnologija u menadžementu i ekonomiji.


Evro je zvanično premašio i 112 dinara, dok ga građani mogu kupiti za minimum 113 dinara u mjenjačnicama, a u bankama moraju da plate i gotovo 115 dinara. Ekonomisti se slažu da će bolji dani za devizni kurs doći tek kada se sjedne za sto sa Međunarodnim monetarnim fondom i nastave pregovori, koji moraju da imaju obavezujući karakter.\nEvro iznosi 112,23 dinara i za godinu dana oslabio je 11,2 odsto, dok je NBS od početka godine prodala 753,5 miliona evra, ali ga nije obuzdala. Ni doznake iz inostranstva nisu imale gotovo nikakvog uticaja na kurs, bez obzira na to što su gastarbajteri unijeli u prva dva mjeseca oko 240 miliona evra, a toliko najvjerovatnije i od marta do maja.\n– Sve je veća glad za devizama i taj trend će se nastaviti sve dok se ne “odmrznu” razgovori sa MMF i aranžman za razliku od dosadašnje situacije postane obavezujući – kaže za “Novosti” Đorđe Đukić, profesor Ekonomskog fakulteta u Beogradu. – Zbog recesije u evrozoni smanjena je mogućnost za izvoz, a to znači manje deviza, investitori bježe u evro zbog neizvjesnosti, ne toliko zbog situacije u Srbiji, nego prije svega u Grčkoj, i što je veoma važno, banke će iznositi novac svojim maticama, samo će zadržavati štednju.\nSve je očiglednije, kako kaže Đukić, da će se zdravo jezgro evrozone izdvojiti, a to ukazuje na to da će ulagači biti preobazrivi za tržišta poput Srbije, tako da se ove godine u Srbiji ne mogu nadati značajnom prilivu investicija.\nNarodna banka Srbije u četvrtak je odlučila da zadrži referentnu kamatu na 9,5 odsto, što je signal investitorima da će imati i dalje visoku cijenu na dinarske vrijednosne hartije.\n– Stabilnost kursa je ugrožena posljednjih mjeseci. Priliv doznaka tokom praznika ili ljetnjeg perioda često uliva nadu da može doći do određene stabilizacije, ali se uglavnom radi o iznosima koji u sumi nisu dovoljni da pokriju manjak deviza po osnovu spoljnotrgovinskog deficita, odnosno da omoguće stabilan kurs sam po sebi – kaže Jasna Atanasijević, glavni ekonomista Hipo-Alpe-Adrija banke. Novosti\nTagovi: dinardjordje djukicevrojasna atanasijevickursmmfnarodna banka srbije


Praznik Dan rada u SAD\n“Kada radnici podignu svoj glas za fer plate i dostojanstvo na radnom mestu, oni podržavaju američku priču”, napisao je američki predsednik Barak Obama u otvorenom pismu radnicima širom zemlje povodom današnje proslave Dana rada.\nDan rada postao je zvanični američki praznik 1894. i svake godine se slavi prvog ponedeljka u septembru. “Početkom prošlog veka, američki radnici su se udružili u borbi za dostojanstvo i pravdu na radnom mestu”, istakao je Obama. “Oni su ustali, marširali i podigli svoj glas za radnu nedelju od 40 sati, plaćanje za prekovremeni rad, minimalnu nadnicu, i pravo da osnuju organizaciju za borbu za bolje plate i druge troškove. Te pobede za koje su se teško borili postale su okosnica ove naše najbolje srednje klase u istoriji”.\nPredsednik je dodao da bi se, kada bi danas tražio posao,pridružio sindikatu kako bi njegova porodica imala sigurnost.\nČlanstvo u radničkim sindikatima u poslednjih 30 godina postojano opada, ali uslovi za koje su se sindikati borili pre nekoliko decenija sada su postali uobičajena praksa u Sjednjenim Državama – radna nedelja od pet dana, zdravstveno osiguranje i plaćen odmor.


PORESKA UPRAVA RS POJAČAVA AKTIVNOSTI NA NAPLATI BORAVIŠNE TAKSE I KONTROLE RADA SUBJEKATA KOJI IZNAJMLJUJU SMJEŠTAJNE KAPACITETE\nPoreska uprava Republike Srpske pojačaće aktivnosti kada je riječ o naplati boravišne takse, ali i kontrole rada subjekata koji iznajmljuju smještajne kapacitete, zaključeno je na sastanku direktora Poreske uprave Zore Vidović i predstavnika turističkih organizacija.\nNa sastanku je istaknuto da je primjetno da postoji određen broj subjekata koji ne prijavljuju prihod ostvaren po ovom osnovu.\nUčesnici sastanka pozvali su subjekte koji iznajmljuju smještajne kapacitete u Srpskoj da prijave prihod po tom osnovu, ali i lokalne zajednice da se aktivnije uključe u ovu problematiku.\nIz Poreske uprave je saopšteno da je očigledno da je riječ o indolentnom odnosu pojedinih lokalnih zajednica, što pokazuje i podatak da je svega 20 lokalnih zajednica do sada donijelo odluku o visini boravišne takse na svom području.\nNa sastanku je rečeno i da je, s ciljem unapređenja u ovoj oblasti, saradnju Poreske uprave sa turističkim organizacijama potrebno dići na viši nivo, posebno ako se ima u vidu stalan rast broja turista.\nVidovićeva je istakla da će Poreska uprava biti na usluzi turističkim organizacijama, ali i poreskim obveznicima u smislu da im olakša izvršavanje njihovih poreskih obaveza.\nSastanku su prisustvovali predstavnici Turističke organizacije Republike Srpske i Turističke organizacije grada Banjaluka.\nIZVOR: Vebsajt Glas Srpske, 15.02.2017.


Velika grupa američkih senatora traži uvođenje sankcija Turskoj zbog rata protiv Kurda - Sve o Srpskoj\nVelika grupa američkih senatora traži uvođenje sankcija Turskoj zbog rata protiv Kurda\nPROTIV ERDOGANA, MINISTARA SPOLJNIH POSLOVA, FINANSIJA, TRGOVINE I ENERGETIKE\nSenatori predlažu i da SAD oficijelno proglase tursku kupovinu ruskih raketnih zenitnih sistema S-400 „suštinskim kršenjem“ američkog Zakona o suprotstavljanju protivnicima Amerike pomoću sankcija (CAATSA). Uz ovo bi išla i zabrana pružanja (američke) vojne pomoći Turskoj, prodaje Ankari američkog naoružanja i municije – od metaka do projektila\nGRUPA uticajnih američkih senatora, među kojima ima i republikanaca i demokrata, istupila je sa inicijativom da Vašington protiv vrha Turske uvede sankcije zbog vojne operacije protiv sirijskih Kurda.\nTekst njihove inicijative objavio je republikanac Lindsi Grejem koji je blizak Donaldu Trampu.\nU samom tekstu se predlaže: „Uvesti sankcije protiv aktiva u Sjedinjenim Državama sledećih turskih lidera: predsjednika države, potpredsjednika države,ministra spoljnih poslova, ministra trgovine i ministra energetike i prirodnih resursa“.\nSenatori su takođe predložili da SAD uvedu sankcije i protiv energetskog sektora Turske i da zabrane vojnu saradnju s njom.\nOvo bi se – ako bude realizovano – odnosilo i na biznismene i firme iz drugih zemalja koje sarađuju ili bi htele da sarađuju sa tim turskim sektorom u segmentu snabdevanja turske armije.\nSenatori predlažu i da SAD oficijelno proglase tursku kupovinu ruskih raketnih zenitnih sistema S-400 „suštinskim kršenjem“ američkog Zakona o suprotstavljanju protivnicima Amerike pomoću sankcija (CAATSA).\nOvo bi sankcije protiv Ankade „učinilo automatskim“ – naglašava se u inicijativci američkih senatora.\nUz ovo bi išla i zabrana pružanja (američke) vojne pomoći Turskoj, prodaje Ankari američkog naoružanja i municije – od metaka do projektila.\nTagoviKurdi rat SAD sankcije Turska


U kominikeu, koji nije podržala Ruska Federacija, lideri su pozvani da prestanu da blokiraju, odnosno opstruišu sprovođenje izbornih rezultata „zbog uskih stranačkih interesa, čime drže taocima budućnost zemlje i njenih građana”, te „što pre uspostave parlamentarne komisije, kako bi Parlamentarna skupština BiH mogla početi da vrši svoju zakonodavnu funkciju”.\nU kominikeu se dodaje da Upravni odbor PIK osuđuje činjenicu da je i nakon opštih izbora 2018. godine nastavljeno sa neodgovornom retorikom kojom se produbljuju podele i političkim potezima, uključujući i osporavanje teritorijalnog integriteta i institucija BiH, kao što su pozivanje na otcepljenje, zagovaranje podele BiH na tri teritorijalne jedinice i najavljivanje namere da se ospori naziv Republika Srpska, prenosi Srpskainfo.\n– Takve inicijative i izjave dovele su do ozbiljnog urušavanja uzajamnog poverenja i saradnje među ključnim akterima i one nemaju podršku Upravnog odbora PIK. Putem takvih inicijativa i izjava stvara se osećaj nestabilnosti koji obeshrabruje strane ulagače i ubrzava odlazak građana iz BiH u potrazi za sigurnošću i vladavinom prava – navedeno je kominikeu objavljenom nakon dvodnevnog sastanka u Sarajevu.\nUpravni odbor je apelovao na lidere i da jasno i aktivno dokažu svoje deklarisano opredeljenje za integraciju zemlje u EU, tako što će preduzeti neodložne i konkretne korake ka sprovođenju ključnih prioriteta i reformi navedenih u mišljenju Evropske komisije u oblasti vladavine prava, temeljnih prava, reforme javne uprave, kao i demokratije i funkcionalnosti.\n– To su osnove na temelju kojih će zemlje članice EU doneti odluku u vezi sa sledećim koracima BiH na putu integracije u EU, u skladu sa težnjama njenih građana – navodi se u kominikeu.\nLideri su pozvani i da značajno pojačaju napore na poboljšanju verodostojnosti i transparentnosti izbornog procesa tako što će implementirati temeljne promene izbornog zakona koje su preporučili Kancelarija za demokratske institucije i ljudska prava OEBS (ODIHR) i Grupa država protiv korupcije (GRECO), kao i da usvoje te izmjene što pre, kako bi se osiguralo da se one mogu primeniti na lokalne izbore 2020. godine.\nTakođe, Upravni odbor PIK je apelovao na lidere da prioritetno reše dugogodišnji izborni zastoj u Mostaru kako bi se građanima omogućilo da glasaju na opštinskim izborima 2020. godine, bez uslovljavanja drugim pitanjima i uz očuvanje Mostara kao jedinstvenog grada, te sprovedu odluku iz predmeta „Sejdić-Finci” i slične odluke Evropskog suda za ljudska prava.\nKada je reč o migracijama, Upravni odbor PIK-a je apelovao na lidere da zajedno, između ostalog i kroz značajno bolju saradnju i komunikaciju, rade na rešavanju problema u vezi sa migracijom u celoj zemlji.\n- Upravni odbor PIK poziva Ministarstvo bezbednosti BiH da ubrza napore na koordinaciji između agencija za sprovođenje zakona u celoj BiH, od kojih se očekuje da sarađuju kako bi odgovorili na bezbednosne izazove koje donosi ovo pitanje - navodi se u kominikeu.\nLideri su pozvani i da se suzdrže od „podrivanja pravosudnih institucija na svim nivoima”, te sprovode njihove odluke, kao i da izmene Zakon o visokom sudskom i tužilačkom savetu (VSTS) BiH da bi se funkcionisanje VSTS-a uredilo na način koji garantuje profesionalnost i odgovornost svih njegovih članova.\n– Strukturalne izmjene u skladu sa preporukama EU su neophodne da bi se uredilo imenovanje, ocena i disciplinske procedure kako bi se povratilo poverenje javnosti u tu instituciju. Upravni odbor PIK-a takođe poziva VSTS da hitno završi proces preostalih imenovanja – ističe se u kominikeu.\nUpravni odbor PIK smatra i da potpuna saradnja sa Međunarodnim rezidualnim mehanizmom za krivične sudove uključuje i poštivanje presuda koje su doneli Haški tribunal i ovaj mehanizam.\nUpravni odbor PIK je pozvao organe vlasti u celoj BiH da usklade svoje zakone o javnom okupljanju sa međunarodnim standardima, osudivši, kako se navodi, aktivnosti koje su preduzete u Republici Srpskoj kako bi se dodatno ograničile demokratske slobode, kao što su pravo na slobodu govora i mirno okupljanje.\n– Uz to, aktivnosti usmerene na formiranje rezervnog sastava policije rezultirale su negativnom spiralom nepoverenja u BiH. Umesto ovakvih poteza, organi vlasti na nivou BiH, entitetskom i kantonalnom nivou trebali bi raditi na poboljšanju saradnje u oblasti sprovođenja zakona i osigurati da postojeće policijske snage imaju na raspolaganju adekvatne resurse i odgovarajuću obuku kako bi mogli rešavati niz izazova s kojima se suočava BiH i njeni građani, uključujući i pitanje migracija – dodaje se u kominikeu.\nU dokumentu se navodi i da su članice NATO iz Upravnog odbora PIK-a i Japan pozdravili priliku da organi vlasti BiH predaju svoj prvi Godišnji nacionalni plan, koji će dalje „pomoći BiH da unapredi svoje odbrambene kapacitete, u korist svih građana BiH”.\nUpravni odbor PIK je pozdravio i objavljivanje Mišljenja Evropske komisije o aplikaciji BiH za članstvo u EU u kojem se preporučuje da BiH napravi suštinske promene i unapredi svoj zakonodavni i institucionalni okvir i u kojem se navode sveobuhvatne preporuke sa ključnim prioritetima za buduće reforme koje će pomoći da BiH dosegne stepen na kojem joj više neće biti potrebna međunarodna supervizija.\nUpravni odbor PIK sledeći sastanak održaće 3. i 4. decembra.


Online koncert engleskog sastava The Breath - ATA Stars\nHome/Vesti - ostalo/Muzika/Online koncert engleskog sastava The Breath\nOvog leta, live-streaming koncerti omogućiće publici širom sveta da bar na trenutak otputuje negde daleko i uživa u nekoj novoj, neotkrivenoj muzici. Sledećeg ponedeljka, 6. jula u 20:30 časova preko live-streaming platforme Artist Lockdown domaća publika će biti u prilici da prisustvuje koncertu britanskog sastava The Breath.\nPovezana vest: Danijela Martinović 27. aprila promoviše novi album “Unikat“\nKoncert će se se održati u kultnum prostoru „Band on the Wall“ u Mančesteru koji predstavlja kulturni i muzički centar već više od dva veka. Naziv je dobio zbog bendova koji su početkom 20 veka u prepunim pabovima, u nedostatku prostora svirali bukvalno na zidovima.\nPrednost live-streaming koncerata jeste ta što se mogu pratiti sa bilo koje lokacije, tako da publika predstojeći koncert može ispratiti i sa svoje terase, iz dvorišta ili nekog drugog mesta i na taj način sebi može priuštiti jedno potpuno drugačije iskustvo.\nPovezana vest: Triger objavljuje album rok obrada\nBy ATA Stars Redakcija|2020-07-03T12:38:11+01:00jul 3rd, 2020|Muzika|0 Comments


AI: Ratni zločini američke vojske u Afganistanu – Minber\nPorodice nekoliko hiljada afganistanskih civila ubijenih u napadima američke vojske i snaga NATO-a u Afganistanu nisu dobile nikakvu odštetu, navodi se u izvještaju organizacije za zaštitu ljudskih prava Amnesty International.\nPrema izvještaju, u čijem su fokusu vazdušni napadi i noćne racije koje provode američke snage, uključujući specijalce, čak i navodi o ratnim zločinima su neistraženi.\n”U američkim napadima od početka invazije hiljade Afganistanaca su ubijene i povrijeđene, a njihove porodice imale su male šanse za naknadu. Američki vojni pravosudni sistem skoro nikada ne kažnjava svoje vojnike za nezakonita ubistva i druga kršenja zakona”, izjavio je Richard Bennett, direktor Amnesty Internationala za Aziju i Pacifik.\n”Američka vojska nije pokrenula krivične istrage ni za jedan od najmanje 140 slučajeva ubistava civila koje smo istražili. Naizgled su ignorisani dokazi o mogućim ratnim zločinima i nezakonitim ubistvima.”\nTrudnice i djeca među stradalima\nAmnesty poziva Vladu Afganistana da u budućim bilateralnim sigurnosnim sporazumima sa Sjedinjenim Američkim Državama i NATO-om insistira na odgovornosti vojnika za nezakonita ubistva civila.\nAmnesty je istražio 10 slučajeva od 2009. do 2013, u kojima su u američkim vojnim akcijama stradali afganistanski civili.\nU tim akcijama ubijeno je najmanje 140 civila, uključujući trudnice i najmanje 50 djece.\nPredstavnici organizacije intervjuisali su 125 svjedoka, žrtava i članova porodica žrtava, uključujući mnoge koji nikad ranije nisu davali izjave o tim napadima.\nAmnesty navodi da su u dva slučaja pronađeni ”brojni i ubjedljivi dokazi o ratnim zločinima”.\nRadi se o upadu američkih snaga u privatnu kuću u provinciji Paktia 2010, te o nestanku, mučenjima i ubistvima u okruzima Nerkh i Maidan Shahr u provinciji Wardak, od novembra 2012. do februara 2013. godine.\nNiko nije krivično gonjen u ovim slučajevima.\nQandi Agha, bivši zarobljenik u zatvoru pod nadzorom američkih specijalaca u Nerkhu 2012, rekao je da je svakodnevno mučen.\n”Četvorica ljudi tukli su me kablovima. Svezali su mi noge i udarali me drvenim štapom po stopalima. Udarali su me šakama po licu i udarali su me nogama.”\nSvjedočio je da su mu vojnici u nekoliko navrata potopili glavu u bure puno vode, kao i o tome da su ga mučili elektrošokovima.\nAgha je kazao da su ga mučili američki i afganistanski vojnici.\nDodao je da su četvorica od osam ljudi zatvorenih s njim ubijeni dok je bio u američkom zatvoru. Rekao je da je svjedočio ubistvu jednog zatvorenika, Sayeda Muhammeda.\nAmnesty je izvijestio kako je poznato da su američki vojnici izvedeni pred sud samo šest puta od 2009. godine zbog ubijanja civila u Afganistanu.\nPrema međunarodnim zakonima ratovanja, ne podrazumijeva se da je zakon prekršen svakim ubistvom civila. Međutim, hitne, detaljne i nezavisne istrage su obavezne ukoliko se radi o namjernom ili masovnom ubistvu. Ukoliko se dokaže da su prekršeni zakoni ratovanja, potrebno je pokrenuti optužnice.\n”Apelujemo na američku vojsku da hitno istraži sve slučajeve dokumentovane u našem izvještaju i sve druge slučajeve ubistava civila. Žrtve i njihove porodice zaslužuju pravdu”, rekao je Richard Bennett.\n”SAD hitno treba provesti reforme u svom vojnom pravosudnom sistemu”, smatra on.\nOsim toga, Amnesty poziva afganistanske vlasti da hitno istraže zločine koje su počinile afganistanske snage sigurnosti.


EL: Ubedljive pobede Partizanovih protivnika\n07.12.2009 · 00:00\nSvi Partizanovi rivali iz Grupe B Evrolige zabeležile su pobede prethodnog vikenda u svojim nacionalnim prvenstvima. Partizanov naredni protivnik, Efes Pilsen, bio je ubedljiv protiv Pinara sa 91:74. Čarls Smit bio je najefikasniji u sedmoj pobedi Efesa u osam mečeva, sa 19 poena, a Kaja Peker zabeležio je 16 poena i 10 skokova. Igor Rakočević imao je isti broj poena i pet asistencija, dok je Boštjan Nahbar bio solidan sa 10 poena i sedam uhvaćenih lopti. Vodeća Unikaha došla je do četvrte pobede u ACB ligi, pošto je savladan Alikante sa 92:793. Džoel Frilend zabeležio je 23 poena i uhvatio četiri lopte, dok je Omar Kuk postigao 15, uz šest asistencija.\nDobre partije prikazali su i Jirži Velš sa 13 i Šamond Vilijams sa 11 poena i šest asistencija. Ekipa iz Malage je trenutno 12. na tabeli sa četiri pobede i sedam poraza. Olimpijakos je posle pobede nad Ilsijakosom od 79:67 i dalje jedini neporaženi tim u grčkoj ligi. Jotam Halperin je bio najefikasniji sa 21 poenom, Patrik Beverli zabeležio je 15, a Joanis Burusis 14, uz sedam skokova. Olimpijakosu je ovo bio šesti trijumf ove sezone. Lijetuvos Ritas bio je više ubedljiv protiv Juventusa, slaveći sa 90:58. Martinas Gečevicijus postigao je 19 poena, a efikasan je bio i Milko Bjelica sa 18 poena. Ipak igrač utakmice svakako je bio Aron Bejns sa 11 poena i čak 15 uhvaćenih lopti, dok je Bojan Popović bio bez poena, ali je 11 puta asistirao saigračima. Lijetuvos Ritas je trenutno drugi sa osam pobeda i jednim porazom.\nNajubedljiviju pobedu zabeležio je Orlean koji je deklasirao Ruan sa 104:61. Jedina ekipa bez pobede u grupi B došla je do petog trijumfa u francuskoj ligi. Najefikasniji bio je Sedrik Beks sa 26 poena uz odličan šut za tri poena 6-9. Ostin Nikols je ubacio 16 uz pet skokova, a Adrien Moerman imao je 12. Partizan u četvrtak, u sedmom kolu Evrolige igra protiv Efes Pilsena. Meč u 'Pioniru' počinje u 20.45h.


Zemljista parcela 2.332 m2,Brgule, Tuzla - Nekretnine - Zemljišta - Tuzla - OLX.ba\nZemljista parcela 2.332 m2,Brgule, Tuzla\n09.05.2020. u 14:52\nProdaje se odlična građevinska parcela površine 2.332 m2 pored magistralnog puta Tuzla – Orasje. Zbog svoje strateške pozicije na relaciji između Tuzle - Orasje, i visoke frekvencije saobraćaja predstavlja odličnu investiciju za budućeg kupca. Zemljište je izuzetno pogodno za gradnju izložbeno-prodajog objekta, servisa, benzinske pumpe ili za distribucione centre.\nParcela se nalazi nealeko od čvorišta magistralnih puteva M18 (Tuzla-Sarajevo) i M4 (Tuzla-Doboj) u naselju Brgule, na putu između Tuzle i Srebrenika. S obzirom da se nalazi uz sam magistralni put i da ima direktan pristup sa magistralnog puta, omogućava odličnu komunikaciju sa ostalim dijelovima Tuzlanskog kantona.


RTS :: Vakcinacija nije samo lična, već i kolektivna odgovornost\nDruštvo Vakcinacija nije samo lična, već i kolektivna odgovornost\nsreda, 24. apr 2019, 08:35 -> 08:52\nPočinje Evropska nedelja imunizacije čiji je cilj povećanje imunizacije, jačanjem uverenja o potrebi zaštite svakog deteta i osobe od bolesti koje se mogu sprečiti vakcinacijom.\nImunizacijom se sprečavaju komplikacije i smrtni ishodi od bolesti među kojima su dečja paraliza, difterija, tetanus, veliki kašalj, hepatitis B, morbile, zauške, rubeole, neke vrste zapaljenja pluća i rak grlića materice.\nDarija Kisić Tepavčević sa Instituta za javno zdravlje "Batut" ukazuje da su u prethodnom periodu postignuti odlični rezultati.\n"Prošle godine je značajno porastao obuhvat imunizacije protiv malih boginja, zaušaka i rubele. Obuhvat imunizacije u drugoj godini života iznosi 93,4 odsto, čime se približavamo onim zaštitnim 95 odsto, koje će nas štititi od ovih oboljenja. U Beogradu i Nišu gde je bio najniži obuhvat sad je preko 95 odsto", navela je Kisić Tepavčevićeva.\nUkazuje da je vakcinacija kolektivna odgovornost i da njome štitimo i okolinu i one koji nisu mogli zbog različitih oboljenja da prime vakcinu.\n"Treba da se ponašamo odgovorno, zaštitimo sebe i porodicu kako bismo postigli visok stepen imuniteta populacije koji bi nas u narednom periodu štitio od bolesti koje mogu da se spreče vakcinacijom", istakla je Kisić Tepavčevićeva.


DRUSTVENI KALENDAR ~ Temerinska pasuljijada\nKada je Temerinska pasuljijada? - Svake godine Temerinska pasuljijada održava se na temerinskom vašarištu. Međunarodno takmičenje u kuvanju pasulja svakako jeste glavni deo same manifestacije, ali tu su i brojni drugi sadržaji za posetioce, pa su tako priredbe, „Ravničarske\nSvake godine Temerinska pasuljijada održava se na temerinskom vašarištu. Međunarodno takmičenje u kuvanju pasulja svakako jeste glavni deo same manifestacije, ali tu su i brojni drugi sadržaji za posetioce, pa su tako priredbe, „Ravničarske\nigre“, „Etno sokak“ i „Slatka ulica“, izložbe cveća i vina postali neizostavni deo dešavanja. Pozivamo vas da budete deo nadmetanja u plemenitoj veštini kuvanja pasulja. Specijalni žiri iz godine u godinu ima sve teži posao, jer je porasla konkurencija u ovoj disciplini, a nadamo se da\nće i vaša ekipa doprineti tome i osvojiti neke od vrednih nagrada.


Radić: Ponovljena taktika iz Pariza\nM. D.\t 22. marta 2016. 23:00\nVojni analitičar Aleksandar Radić izjavio je danas da prvi izveštaji iz Brisela pokazuju da je reč o simultanom terorističkom napadu i da se ponavalja taktika koja je korišćena prošlog novembra u Parizu.\nRadić navodi da je reč o ozbiljnom i temeljnom pristupu terorista, promišljenom izboru ciljeva i to onih koji će najviše da bole i obeshrabre ljude.\n“To je primer kako funkcioniše terorizam. Prava jedna mala teroristička vojska, nazovimo je tako, krenula je u akciju, u napad na razne ciljeve i naravno da će to poljuljati u jednoj ozbiljnoj meri samopouzdanje i sistem bezbednosti”, naveo je Radić.\nRadić je rekao da bi se teroristički napad verovatno dogodio i da pre nekoliko dana nije uhapšen Saleh Abdeslam, glavni osumnjičeni za terorističke napade u Parizu.\nOn je naveo da se rat sa terorizmom nastavlja i da se događajima u Briselu ništa nije završilo.\nRadić je rekao da se do sad pokazalo i potvrdilo da su zapadnoevropske države te koje su izložene uradu terorista\n“Nekako po strani od tih udaraca ostavljene su one zemlje jugoistočne Evrope i delimično centralne Evrope, ali to ne bi trebalo da uljuljka”, rekao je Radić.\nUpitan kako komentariše to što je vlada u Belgiji preporučila građanima da izbegavaju telefonske pozive, Radić je naveo da je očigledno da postoje saznanja u sistemu bezbednosti u Belgiji da mobilni telefoni imaju važnu ulogu u organizaciji terorističkih napada.


Beta 21. jula 2021. 16:20\nNezavisna medjunarodna komisija za istraživanje stradanja svih naroda u srebreničkoj regiji u periodu 1992-1995. godine, koju je formirala Vlada Republike Srpske, zaključila je da se u Srebrenici nije dogodio ni pojedinačni zločin genocida niti genocid uopšte.\nKomisija je, medjutim, konstatovala da su hiljade ljudi u Srebrenici ubijeni na najstrašniji način i da odgovorne za te zločine treba kazniti.\nTo je navedeno u generalnim zaključcima Izveštaja ove Komisije, kojom predsedava Izraelac Gideon Grajf, a koja je formirana odlukom Vlade Srpske s ciljem da se celovito sagledaju dogadjaji u i oko Srebrenice, što bi doprinelo „jačanju poverenja i tolerancije medju narodima u BiH, konačnom pomirenju i suživotu sadašnjih i budićih generacija“.\nVlada je prethodno stavila van snage Izveštaj Komisije o dogadjajima u i oko Srebrenice od 10. do 19. jula 1995. godine, koji je usvojen 2004. godine i u kome je navedeno da je u Srebrenici likvidirano više hiljade Bošnjaka, na načine koji „predstavljaju teška kršenja medjunarodnog humanitarnog prava“.\nPrema tvrdnjama Komisije, napad na enklavu bio je zasnovan na vojnoj nužnosti, odnosno glavni cilj bio je potpuno fizičko odvajanje Srebrenice od Žepe, čime se trebalo sprečiti pojedinačno komuniciranje izmedju ovih enklava.\n„Utvrdjeno je da je ultimatum koji je (komandant Generalnog štaba Vojske RS) Ratko Mladić objavio bio u skladu sa jednogodišnjom praksom, uvedenom već u Direktivi 4, donetoj u novembru 1992. godine, gde je navedeno da se razoružaju vojno sposobni i naoružani muškarci, a ukoliko ne pristanu, naredjeno je da ih se uništi. Masovna pogubljenja nakon 12. jula lako se mogu prihvatiti kao stravična posledica odbijanja predaje“, navedeno je u izveštaju Komisije.\n„Napadi na ovu kolonu, koji su prouzrokovali smrt približno četiri do pet hiljada pripadnika 28. divizije Armije Republike BiH, mogu se smatrati legitimnim vojnim akcijama. Medjutim, pogubljenje 2.500-3.000 vojnih zatvorenika, uključujući nekoliko stotina muških civila iz baze Potočari, pored nekoliko stotina razmenjenih vojnika, predstavlja ratni zločin. Komisija ne sumnja u zločinačku prirodu ovih ubistava“, navodi se u zaključcima.


Malezija: Policija blokira proteste opozicije protiv vlade\nTanjug 2. avgusta 2021. 10:14\nKUALA LUMPUR – Malezijska policija je danas onemogućila opozicione poslanike da demonstriraju zbog dvonedeljnog zatvaranja malezijskog parlamenta, za koji smatraju da je još jedna smicalica premijera Muhjidina Jasina s ciljem da se izbegne glasanje o poverenju.\nUmesto održavanja veoma važne sednice parlamenta, premijer Muhjidin Jasin je naredio odlaganje i zatvaranje parlamenta na dve nedelje.\nMinistarstvo zdravstva je saopštilo da se parlament smatra mestom visokog rizika jer su četiri od 11 slučajeva kovida-19 otkrivena upravo među osobljem parlamenta, prenosi AP.\nNakon što je inicirao rušenje reformske vlade koja je formirana posle izborne pobede 2018. godine, Muhjidin Jasin je od marta 2020. godine predvodio nestabilan i nelegitiman koalicioni savez.\nNakon što je kralj Malezije Abdulah ukorio Muhjidinovu vladu jer je parlament dovela u zabludu o statusu uredbi donetih tokom sedmomesečnog vanrednog stanja zbog koronavirusa, parlament je suspendovan zbog pandemije i nije postupio po predlogu opozicije koja je dovela u pitanje privremenu obustavu rada tog tela.\nBajden: Treće doze vakcina biće besplatne i lako dostupne\nEpidemiološka situacija u regionu na nivou prethodnih dana\nKomemoracija i sahrana Nenada Nenadovića 27. septembra\nU Srbiji 6.462 nova slučaja, preminulo 40 osoba\nDesetine opozicionih poslanika okupljenih danas u blizini parlamenta nosile su transparent tražeći ostavku premijera i njegove vlade koju optužuju za kukavičluk i poručuju joj da će „na kraju morati da se suoči s narodom“.\nSin odbio da primi vakcinu, a očevu brutalnu kaznu pamtiće celog života\n„Stiže beba, to mi je vrhunac života“: Nikola Jokić otkrio…\nMuzički festival „Kustendorf Klasik“ 28.…\n„Kustendorf Klasik“ 28 septembra u onlajn…\nRešio disleksičar da opljačka banku. Uđe on u banku i kaže:\n- Vazduh u ruke, pljačka vam materina, ovo je p... !!!


Zajedno za bebe u Ćupriji - Javni servis\nZajedno za bebe u Ćupriji\nDonacija u Ćupriji je 16. donacija od kada je akcija „Zajedno za bebe” pokrenuta 1. juna 2014. godine. Do sada je nabavljena medicinska oprema za porodilišta i domove zdravlja u Beogradu (GAK Višegradska i GAK Narodni front), Čačku, Šapcu, Knjaževcu, Požarevcu, Kruševcu, Gračanici, Aleksincu, Valjevu, Negotinu, Kladovu, Jagodini, Priboju i Vrnjačkoj Banji. Osim medicinske opreme, dodatno je nabavljena i IT oprema za 13 porodilišta i devet matičnih službi u 19 gradova u Srbiji, za pokretanje projekta upisa novorođenčadi u matične knjige odmah u porodilištu.\nU okviru akcije za opremanje porodilišta u Srbiji „Zajedno za bebe“, koju su pokrenuli Komercijalna banka i Fond B92, porodilištu Opšte bolnice u Ćupriji donirana je oprema u vrednosti od 2,1 milion dinara, koju čine: porođajni sto, gasni analizator, transkutani bilirubinometar i vakuum ekstraktor sa hirurškim aspiratorom.\n„Izuzetno sam ponosan što Komercijalna banka učestvuje u najvećoj akciji za opremanje porodilišta koja je pokrenuta u Srbiji i što smo danas u Ćupriji. Vrednost ove značajne donacije je ukupno 2,1 milion dinara i nabavljena je vredna i neophodna medicinska oprema koja će unaprediti zdravstvenu negu porodilja i beba. Obećavam da ćemo nastaviti sa podrškom ovoj izuzetnoj akciji“, izjavio je prilikom uručenja dr Vladimir Medan, predsednik Izvršnog odbora Komercijalne banke.\nZa porodilište u Ćupriji nabavljena je sva potrebna oprema i time je proglašena još jedna pobeda u borbi za porodilišta u Srbiji.\nPredsednik Upravnog odbora Fonda B92 Veran Matić izrazio je zadovoljstvo postignutim rezultatima: „Od kad je pokrenuta „Bitka za bebe“ 2011. godine, Fond B92, sa svojim partnerima i „saborcima“, kao što je Komercijalna banka, osvaja grad za gradom i proglašava pobede tamo gde smo nabavili svu potrebnu opremu, kao što je to slučaj u Ćupriji. Tu naravno ne stavljamo tačku i nastavljamo borbu, ne samo za bebe, nego i za obrazovanje, kulturu, socijalnu zaštitu i digitalnu pismenost. Još jednom ću zahvaliti i Banci i njenim klijentima, jer istrajavaju u ovoj našoj zajedničkoj akciji.“\nPredstavnike Fonda B92 i Komercijane banke dočekao je direktor ćuprijske bolnice dr Slobodan Gajić, koji se zahvalio na doniranoj opremi: „Imam izuzetnu čast da se zahvalim nosiocima akcije za opremanje porodilišta u Srbiji Komercijalnoj banci i Fondu B92, za donaciju ove vredne medicinske opreme koja je od velikog značaja za rad našeg porodilišta. Izražavam zadovoljstvo što se ova akcija nastavlja i zamolio bih ovog puta i druge institucije da se uključe u ovu ili slične akcije za opremanje zdravstvenih ustanova i na taj način podignu nivo zdravstvene zaštite našeg stanovništva“.


31.10.2018 u 17:04\nErdogan sprema ofanzivu na Kurde u Siriji\nRedžep Tajip Erdogan preti Kurdima u Siriji jedva nešto malo ređe nego što izgovara „dobar dan”, ali poslednja njegova najava da će sasvim uskoro poslati tursku armiju na teritorije koje oni drže istočno od reke Eufrat mogla bi se obistiniti. Na to, između ostalog, upućuje početak granatiranja jednog dela te oblasti, što liči na raščišćavanje terena pred treću antikurdsku ofanzivu Turske na tlu njenog južnog suseda. Mada, projektili između Turaka i Kurda bivali su razmenjenima i bez neposrednog povoda. Konkretniji znak da se ipak zaista sprema još jedna navala turskih snaga na Siriju mogla bi biti nervoza koju vlada u Damasku opet pokazuje prema Ankari. Sirijski ministar spoljnih poslova Valid el Mualem ostrvio se na Tursku tvrdeći da ona ne ispunjava svoje obaveze usaglašene\n06.10.2018 u 14:37\nANKARA – Turske vlasti uhapsile su tokom prethodne noći i jutros 137 osoba u operaciji protiv pobunjenika Radničke partije Kurdistana (PKK), prenela je turska agencija Anadolija. Među uhapšenima, 49 osoba se sumnjiče za veze sa PKK-om koju turske vlasti i neke zapadne zemlje smatraju terorističkom organizacijom, javlja Beta. Turske snage bezbednosti redovno hapse osumnjičene pripadnike ili simpatizere kurdskih pobunjenika. Na jugoistoku Turske skoro svakodnevno ima nasilja posle prekida mirovnih pregovora između Kurda i turskih vlasti u leto 2015. godine. Tokom tri decenije sukoba s Kurdima, od 1984. godine, u Turskoj je poginulo nekoliko desetina hiljada ljudi.\n19.06.2018 u 20:58\nISTANBUL - Najmanje 26 ekstremista ubijeno je u turskim vazdušnim udarima na jugoistoku Turske i u severnom Iraku, saopštila je danas turska vojska. U napadima su uništena i njihova skladišta municije i skloništa, javio je Rojters. Udari su izvedeni u protekla dva dana u provincijama Dijarbakir i Sirnak, kao i u oblasti severnog Iraka, gde Radnička partija Kurdistana (PKK) ima baze, saopštila je turska vojska na Tviteru. Turska smatra PKK, koja od 1984. vodi pobunu na jugoistoku Turske, mahom nastanjenom Kurdima, terorističkom organizacijom. SAD i EU takođe smatraju PKK teroristima, podseća Rojters. (Tanjug)\n08.06.2018 u 10:02\nANKARA – Turska „u svakom trenutku” može da pokrene operaciju protiv kurdskih pobunjenika na severu Iraka, izjavio je turski predsednik Redžep Tajip Erdogan.„Ako postoji najmanja pretnja Turskoj iz Iraka, a ima ih, o tome cĚemo razgovarati s Bagdadom”, rekao je Erdogan u kasno sinoć emitovanom televizijskom intervjuu. Ako Bagdad kaže da „ne može da reši” situaciju, ni od koga nećemo tražiti dozvolu i napašćemo Sindžar, Kandil, čak Mahmur, dodao je turski predsednik. Radnička partije Kurdistana je organizacija koja vodi gerilsku borbu protiv Ankare od 1984. godine. Pobunjenici akcije sprovode protiv ciljeva u Turskoj, ali je glavni štab organizacije na severu Iraka, nedaleko od turske granice. Radnička partija Kurdistana je na listi terorističkih organizacija Turske, Evropske\n07.04.2018 u 12:09\nTurska vojska „neutralisala” 108 kurdskih boraca\nANKARA - Turske oružane snage saopštile su da je 108 kurdskih boraca „neutralisano” u operacijama, koje su bile usmerene ka jugoistoku Turske i severnom Iraku u proteklih nedelju dana. Kako objašnjava Rojters, turska vojska je termin „neutralisati” upotrebila kako bi označila pripadnike opozicionih snaga koji su ubijeni, ranjeni ili zarobljeni. Vojska navodi da je „neutralisala” 31 pripadnika zabranjene Radničke partije Kurdistana u jugoistočnim provincijama Tundželi, Mardin, Dijarbakir i Sirnak. Vojska navodi da je 77 militanata „neutralisano” u prekograničnim operacijama, prenosi Rojters. Turska vojska u subotu je saopštila da je neutralisala šest militanata u vazdušnim udarima, čija je meta bila severni irački region Hakurk. Turska redovno vrši vazdušne napade na mete\n09.03.2018 u 08:18\nANKARA - Turska vojska je saopštila da je njena vojska zauzela Džinderes, ključni grad u enklavi Afrin na severozapadu Sirije. U saopštenju se navodi da je vojska „preuzela kontrolu” nad Džinderesom od kurdskih boraca, nekoliko sati pošto je državna agencija objavila da su turski vojnici i savezničke snage sirijske opozicije ušle u taj grad na jugozapadu enklave. Privatna agencija Dogan javila je da je osvajanju grada prethodila celodnevna borba i da su vojnici postavili tursku zastavu u centru Džinderesa. Turska je 20. januara pokrenula ofanzivu u Afrinu kako bi odatle proterala kurdske borce koje Ankara smatra bezbednosnom pretnjom zbog njihovih veza sa kurdskim pobunjenicima u Turskoj, javlja AP a prenosi Tanjug.\n25.02.2018 u 11:15\nSuđenje „kurdskom Kisindžeru” u Turskoj\nU Ankari je počelo suđenje lideru prokurdske Narodne demokratske partije (HDP) Selahatinu Demirtašu koji bi mogao da bude osuđen na 142 godine zatvora ukoliko delioci pravde prihvate navode optužnice. On je osumnjičen za više teških krivičnih dela, koja se u suštini svode na to da je podržavao „kurdske teroriste” i da je na taj način podrivao temelje ustavnog sistema zemlje. Taj okretni 45-godišnji političar – koga zbog toga nazivaju „kurdski Kisindžer” – uspeo je da mimo svih procena na izborima 2015. godine prvi put uvede svoju stranku u parlament, pošto je osvojio 12 odsto glasova, odnosno 59 poslaničkih fotelja. To je poremetilo kalkulacije vladajuće Partije


Obeležen praznik grada Zrenjanina i godišnjica oslobođenja u Prvom svetskom ratu - RTV Santos\nObeležen praznik grada Zrenjanina i godišnjica oslobođenja u Prvom svetskom ratu\nGodišnjica oslobođenja grada u Prvom svetskom ratu, odnosno praznik grada Zrenjanina obeležen je danas polaganjem venaca na spomen spomen-ploču Brigadiru Ristiću, na spomen-bistu Vojvode Petra Bojovića, kao i na spomen-ploču srpskim dobrovoljcima u Prvom svetskom ratu, u porti Uspenskog hrama.\nCentralna svečanost upriličena je na Trgu slobode uz počasnu stražu i službu sveštenika.\n– Danas obeležavamo 103 godine oslobođenja tadašnjeg Velikog Bečkereka u Velikom, odnosno Prvom svetskom ratu. Danas se sa ponosom sećamo svih palih boraca, svih junaka i svih hrabrih ljudi koji su učestvovali u borbi za slobodu- rekao je zamenik gradonačelnika Zrenjanina Saša Santovac.\nVažno je da se borba za slobodu nikada ne zaboravi i da se počast odaje onima koji su dali svoje živote za otadžbinu, rečeno je tokom današnjeg polaganja venaca povodom obeležavanja značajne godišnjice za Zrenjanin i Srbiju.\nPrethodnoDvojica uhapšena zbog posedovanja droge i oružja\nSledećeSve veće interesovanje Zrenjaninaca za antikvitete


RTCG - Radio Televizija Crne Gore - Nacionalni javni servis :: Politika :: U DPS učlanjeno 67 Beranaca\nSJEDNICA SAVJETA MLADIH 07. 03. 2020. 16:55 >> 17:00 5\nSjednica Savjeta mladih Demokratske partije socijalista Berana, na kojoj je pored dijaloga o aktuelnoj društveno političkoj situaciji, izvršen prijem novih mladih članova danas je održana.\nSjednici Savjeta mladih su prisustvovali i Bogdan Fatić, predsjednik Opštinskog odbora DPS i poslanik u Skupštini Crne Gore, kao i članovi Glavnog odbora DPS Crne Gore iz Berana.\nOtvarajući sjednicu predsjednik Savjeta mladih DPS Berana Branislav Jokić, iskazao je zadovoljstvo što mladi Berana snažno podržavaju politiku partije, što, prema njegovim riječima, pokazuje i činjenica da se danas u\nDemokratsku partiju socijalista učlanilo 67 novih, mladih Beranki i Beranaca.\nPredsjednik Opštinskog odbora DPS Berane i poslanik u državnom parlamentu, Bogdan Fatić, je saopštio mladima da je uvjeren da im nije bilo teško da se odluče i učlane u partiju koja baštini moderne evropske vrijednosti.\nKako je naveo, mladi su garant očuvanja temeljnih vrijednosti našega grada, pa su njihove aktivnosti u ovoj partiji snažna poruka svima koji pokušavaju da ugroze po čemu je Crna Gora svih ovih godina prepoznata u regionu i međunarodnoj zajednici.\nČestitajući mladima učlanjenje u najjaču partiju u Crnoj Gori, Bogdan Fatić im je poručio da državno rukovodstvo Crne Gore u prethodnom periodu nije biralo svoj put na osnovu toga da li je težak ili lak, već na osnovu toga kakav trag ostavlja.\nDanašnjim događajem u Beranama Demokratska partija socijalista potvrdila je da je partija mladih ljudi, novih ideja i pozitivne energije koji nastavljaju da realizuju sve ono što Crnu Goru čini modernim, evropskim i prosperitetnim društvom.\nBerane Mladi DPS-a


Sunce, muzika i dobra atmosfera - Festival Evrope u Beogradu - EU u Srbiji\nNa Kalemegdanskom šetalištu postavljeni su štandovi na kojima su se predstavile zemlje članice, i gde su građani mogli da probaju hranu iz različitih delova Evrope, ali da se upoznaju i sa kulturnom ponudom i čak dobiju i knjige na jeziku zemlje.\nŠef Delegacije EU poručio je da je za građane Srbije EU prilika da rade – da traže posao u EU ili da rade u Srbiji u kojoj kompanije iz EU donose posao, ili da imaju bolji životni standard, kao i nove standarde za zaštitu životne sredine i bezbednost.\n„To znači prilike za građane Srbije i to gradimo zajedno sa Vladom Srbije“, rekao je Žiofre.\nEvropski put Srbije je jasno zacrtan, izjavila je ministar Joksimović i istakla da je, bez obzira na probleme i izazove sa kojima se Evropa suočava, Srbija pojačala i uozbiljila proces evropskih integracija, uz ocenu da naša zemlja može da doprinese snažnijoj, boljoj i revitalizovanoj EU.\nJoksimović je rekla da građani Srbije jasno žele da vide evropsku budućnost.\nČlanstvo u EU za građane Srbije znači da mogu slobodno da putuju, da koriste programe razmene i upoznavanja i boljeg učenja za mlade i studente, a da država koristi pretpristupne fondove koji su joj na raspolaganju i kojima su, kaže, finansirani brojni projekti, posebno u oblasti životne sredine.\nZamenik gradonačelnika Goran Vesić izrazio je zahvalnost Delegaciji Evropske unije i Ministarstvu za evropske integracije na organizovanju Dana Evrope u srpskoj prestonici navodeći da je to prilika da građani vide ko sve čini EU.


RTCG - Radio Televizija Crne Gore - Nacionalni javni servis :: Košarka :: Gordić odbio poziv reprezentacije\n[ Objavio: G.Š. ]\nODGOVOR REPEŠI 10. 09. 2018. 15:06 >> 14:50 13\nGordić odbio poziv reprezentacije\nKošarkaški klub “Budućnost” iz Podgorice saopštio je danas da je odbijanje poziva da igra za reprezentaciju Bosne i Hercegovine lična odluka plejmejkera Nemanje Gordića, a ne klupska.\nRukovodstvo KK “Budućnost” reagovalo je na izjavu novog selektora reprezentacije Bosne i Hercegovine, hrvatskog stručnjaka Jasmina Repeše, koji je optužio šampiona ABA lige da ne želi da dozvoli Gordiću nastup za nacionalni tim u septembarskom kvalifikacionom ''prozoru'' za Svjetsko prvenstvo.\nRepeša je rekao da je ponašanje podgoričkog kluba nekorektno, jer su nastup za državne timove odobrili crnogorskim reprezentativcima iz svojih redova i Francuzu Edvinu Džeksonu, ali ne i Gordiću, za kojeg u rosteru BiH nemaju adekvatnu zamjenu.\n“KK Budućnost Voli nije i neće ni ubuduće određivati da li će neko od košarkaša zaigrati u reprezentaciji ili ne. Nemanja Gordić je prethodnog mjeseca donio ličnu odluku da odbije poziv reprezentacije BIH. Nama je još pred početak priprema jasno stavio do znanja da se neće odazvati pozivu, što je potvrdio nakon priprema u Kolašinu”, ističu iz uprave Budućnosti, navodeći da neće ulaziti u razloge Nemanjine odluke i loše komunikacije između njega i Saveza.\nIz Budućnosti kažu da Gordić ima višegodišnji ugovor, kao i da je svjestan odgovornosti i obaveza prema klubu i važnosti poštovanja dogovora između uprave i igrača.\n“Sugerišemo Košarkaškom savezu BiH da odnose između klubova, igrača i reprezentacije treba pažljivo graditi, na profesionalnim i korektnim osnovama, kontinuirano i sa puno odgovornosti i međusobnog uvažavanja, a ne kroz medijske prozivke i optužbe. Obraćanja selektora Repeše i pojedinaca iz KS BiH za nas predstavljaju prevaziđen način komunikacije, koji pripada nekim prošlim vremenima. Imajući u vidu da smo u jeku priprema za istorijsku sezonu, time se nećemo više baviti”, saopštili su iz Budućnost Volija.\nBudućnost ne pušta Gordića, to nije korektno\nGordić i Luković u idealnom timu ABA lige


Maja Petrovic – Strana 2 – Agencija za sprečavanje korupcije\nPublished by Maja Petrovic at 05/10/2021\nPodrška Saveta Evrope u oblasti razmene podataka\nPredstavnici Agencije za sprečavanje korupcije i drugih državnih institucija učestvovali su na radionici o uporednoj praksi u pristupu informacijama iz finansijskog i nefinansijskog sektora i međuinstitucionalnoj saradnji u efikasnoj proveri imovine. Učesnicima su se, u uvodnom delu, obratili Nadia Ćuk, zamenica šefa Kancelarije Saveta Evrope u Beogradu, Evgeni Evgenijev, šef […]\nPublished by Maja Petrovic at 24/09/2021\nPoseta predstavnika Međunarodne fondacije za izborne sisteme\nDirektor Agencije za sprečavanje korupcije Dragan Sikimić sastao se sa regionalnom direktorkom za Evropu i Evroaziju Međunarodne fondacije za izborne sisteme (IFES) Beatom Martin-Rozumilović. Razgovarali su o dosadašnjoj uspešnoj saradnji, kao i o budućim zajedničkim inicijativama u oblasti kontrole finansiranja političkih aktivnosti. Sastanku su prisustvovali i predstavnici IFES Nermin […]\nPublished by Maja Petrovic at 23/09/2021\nKako do efikasnijeg učešća civilnog društva u borbi protiv korupcije\nAgencija za sprečavanje korupcije u saradnji sa Ministarstvom za ljudska i manjinska prava i društveni dijalog organizovala je konsultativni sastanak “Kako do efikasnijeg učešća civilnog društva u borbi protiv korupcije”, sa organizacijama civilnog društva koje aktivno deluju u oblasti sprečavanja korupcije. Učesnicima je predstavljen dosadašnji rad Agencije u oblasti saradnje […]\nZavršena obuka o integrisanju rodne perspektive i kreiranju rodno odgovornih mera, aktivnosti i budžeta\nZaposleni u Agenciji za sprečavanje korupcije pohađali su onlajn obuku na temu integrisanja rodne perspektive i kreiranja rodno odgovornih mera, aktivnosti i budžeta. Obuka je organizovana uz podršku Misije OEBS u Srbiji. Tokom devet sesija polaznici su obučeni o značaju rodne ravnopravnosti, načinima njenog integrisanja u rad Agencije, kao i […]\nSaradnjom sa civilnim sektorom do veće transparentnosti rada državnih organa i bolje primene propisa\nSaradnja Agencije za sprečavanje korupcije sa civilnim društvom još jednom je potvrdila neophodnost i svrsishodnost podrške državnih organa civilnom sektoru. Naime, saradnjom sa udruženjem građana BUM Bečej i opštinom Bečej ostvareni su izvrsni rezutati u ovoj lokalnoj samoupravi, koji prevazilaze opštinske okvire. Kroz podršku Agencije u vidu dodele sredstava za […]\nDirektor Agencije za sprečavanje korupcije Dragan Sikimić sastao se sa ambasadorom Kraljevine Holandije Jostom Rejnćesom. Razgovarali su o stanju borbe protiv korupcije u Republici Srbiji, preventivnim mehanizmima, kao i izazovima sa kojima se Agencija suočava u radu. Posebno su se osvrnuli na značaj saradnje na nacionalnom i međunarodnom nivou, kao […]\nOdržana druga onlajn radionica o lobiranju\nAgencija za sprečavanje korupcije organizovala je, uz podršku Misije OEBS u Srbiji, drugu onlajn radionicu posvećenu lobiranju u Srbiji, sa ciljem upoznavanja potencijalnih učesnika u lobiranju sa pojmom, pravima i obavezama definisanim Zakonom o lobiranju. U uvodnom delu učesnicima su se obratili direktor Agencije za sprečavanje korupcije Dragan Sikimić i […]\nOnlajn trening za novinare\nSa željom unapređenja saradnje i profesionalnih standarda u izveštavanju o sprečavanju korupcije u Srbiji, Agencija za sprečavanje korupcije će tokom 2021. godine organizovati onlajn treninge i kroz predavanja i diskusiju dodatno informisati novinare, i posredno javnost, u zakonske nadležnosti i ovlašćenja. Prvi onlajn trening održan danas, bio je posvećen registrima i […]\nPotpisan sporazum o saradnji između Centralnog registra socijalnog osiguranja i Agencije\nDirektor Agencije za sprečavanje korupcije Dragan Sikimić i direktor Centralnog registra obaveznog socijalnog osiguranja Nebojša Tomić potpisali su danas Sporazum o saradnji. Sporazum je usmeren na unapređenje sprovođenja nadležnosti Agencije i definiše uslove korišćenja podataka iz Jedinstvene baze Centralnog registra. Pristupom ovoj bazi, Agencija će


Rusi traže vanrednu sjednicu Savjeta za implementaciju mira u BiH - NOVI GLAS\nRusi traže vanrednu sjednicu Savjeta za implementaciju mira u BiH\nAmbasada Ruske Federacije u BiH predložila je partnerima iz Upravnog odbora Savjeta za sprovođenje mira da sutra bude održana vanredna sjednica zbog najave SDA da će pokrenuti pravnu proceduru pred Ustavnim sudom Bosne i Hercegovine radi preispitivanja naziva Republike Srpske.\nIz Ambasade Ruske Federacije izrazili su zabrinutost zbog namjere SDA da dovede u pitanje dejtonsko ime Republike Srpske i upozorili da ovakve inicijative ugrožavaju proces nacionalnog pomirenja sa teško predvidivim posljedicama.\n“Smatramo takve izjave opasnim pokušajem revizije mirovnog sporazuma, što podriva stabilnost u zemlji te komplikuje formiranje institucija na svim nivoima”, rečeno je u ruskoj Ambasadi, nakon jučerašnje najave SDA.\nSDA je juče saopštila da će putem svojih predstavnika u institucijama BiH pokrenuti pravnu proceduru pred Ustavnim sudom BiH radi preispitivanja naziva Republike Srpske.\nBakir spušta loptu – Ako se odnosi promijene, nećemo podnositi inicijativu\nVisoki predstavnik o inicijativi SDA za promjenu imena RS